साहब बुझले पियाज, सहबाइन बुझली अदरख (बतकुच्चन-201) – Anjoria\nसाहब बुझले पियाज, सहबाइन बुझली अदरख (बतकुच्चन-201)\nसाहब बुझले पियाज, सहबाइन बुझली अदरख. ना ना, बतावे के कवनो जरूरत नइखे कि हम गलत कहाउत कहत बानी. असल कहाउत हमरो मालूम बा बाकिर सेकुरल कब कवना बात प बवाल मचा दीहें केहु ना बता सके. आ मतलब बात समुझवला से बा, कहाउत के माने भा ओकरा शब्दन से ना. एह कहाउत के जरूरत एहसे पड़ गइल कि हमरा अखड़ेरे मन कर दिहलसि कि आखर आ आखर के चरचा कर लीं. अब कवनो साहित्यकार से आखर के मतलब पूछब त ऊ कहीहें कि एकर मतलब भइल अक्षर आ ओकरे के भोजपुरी में आखर कहल जाला. बाकिर उनुके घरवाली से पूछब त कहीहें कि बिना घी मक्खन लगावल रोटी के आखर कहल जाला. गाँव वालन से पूछब त कहीहें कि बिना दरी बिछवना के खटिया भा चौकी आखर होला. अब आखर वाली रोटी आ आखर खटिया अखरे नू हो गइल.\nअखरे आखरे से बनल. काहे कि आखर खाएब भा आखर पर सूतब त अखरबे करी. जइसे कि साहित्यिक के अखरत होखी हमार आखर के चरचा. बाकिर अगर आदमी के कुछ अखरे ना त ओकरा के चिक्कन करे के कोशिश कइसे होखी? नया बात, नया विचार सामने कइसे आई? आखर आ आखिरी के एक जगहा राख दिआव त अक्षर के माने समुझल आसान हो जाई. अक्षर जवन आखिरी होला, जवना के अउरी क्षर ना हो सके, अउरी तूड़ल ना जा सके. बाकिर आखिरी अक्षर ना होखे, ऊ त बस आखिरी होला, जवना के बाद जाइल, समुझल, देखल, बतावल ना जा सके. जबकि अक्षर ध्वनि से बनेला. ओह ध्वनि से जवना के बरनन कइल जा चुकल बा ओकरा के एगो बरन, वर्ण, दे के. बरन माने पहिरावा. वर्ण ध्वनि के पहिरावा होला. वर्ण देख के ओह ध्वनि के उचारल जा सकेला. वर्ण व्यंजन आ स्वर दू तरह के होला. स्वर के ऊँच खाल से व्यंजन के उचार बदल जाला आ हर उचार से माने. संस्कृत के 13 स्वर, भोजपुरी में 20 गो, बाकिर हिन्दी में बारहे गो रह गइल. एह बारह बीस का फेर में हिन्दी पढ़निहार अइसन अझूरा जालें कि ओह लोग के भोजपुरी लिखलका पढ़े में दिक्कत होखे लागेला. हिन्दी के आ हिन्दी में पढ़ाई करत करत हमनी का भोजपुरी पढ़ले भुला गइल बानी. लिखल बोलल समुझल सभे कर लेला बाकिर लिखलका पढ़े का बेरा अकबकाए लागेला, कुछ के कुछ पढ़ देला. एकर नतीजा ई होले कि वाक्य के सही मतलब समुझे में फरक पड़े लागेला. त जबले भोजपुरी के एह बाइसो स्वर के उचार ना आई तबले भोजपुरी पढ़े में दिक्कत होखहीं के बा.\nअब भोजपुरी के योद्धा लोग एह समस्या से लड़ल छोड़ मान्यता के लड़ाई शुरु कर देलें बिना सोचले समुझले कि मान्यता के सवाल आई त उच्चारण के समस्या से दू-चार करहीं के पड़ी. अब भोजपुरी के योद्धा लोग हमरा के आखरे सुनावे लागे त ओकर चिन्ता नइखे. आखिर भोजपुरिया सुभाव ह बात कहब खर्रा, गोली लागे चाहे छर्रा. लोग के प्रतिक्रिया का डर से साँच बात कहे से हटल भाषा का साथे अन्याय हो जाई. एहसे कबो कवनो बतकुच्चन हम अखड़ेरे ना लिख दीं. हँ कवनो शब्द अखड़ेरे धियान में आ जाला आ हम ओकरा पर बतकुच्चन कर देनी. जरुरी त इहो नइखे बाकिर बतावत चलीं कि अचानके के अखड़ेरे कहल जाला. शायद एही चलते अखड़ेरे दिमाग में आइल बात कह देबे वाला भा ओह पर अड़ जाए वाला के अक्खड़ कहल जाला. जात जात भोजपुरी के 20 गो स्वरो गिनावत चलीं त बेजाँय ना होखी. तीन गो अ (अर्ध मात्रिक, एकमात्रिक आ द्वि मात्रिक), दू गो आ (दीर्घ आ ह्रस्व), दू गो इ (अर्धह्रस्व आ ह्रस्व), ई, दू गो उ (अर्धह्रस्व आ ह्रस्व), ऊ, चार गो ए (ह्रस्व, अल्पदीर्घ, दीर्घ, अतिदीर्घ), ऐ, ओ के दू गो (दीर्घ आ ह्रस्व), औ, आ ऋ. जरूरत एह बात के बा कि भोजपुरी के विद्वान या त एह स्वरन खातिर वर्ण खोजसु, ना त एकरा के कम करसु. हमरा समुझ से आ, इ, उ, ओ के ह्रस्व रुप आ ए के तीनो अधिका रुप हटावल जा सकेला. बाकिर अ के तीनो रूप बरकरार राखहीं के पड़ी बस ओकरा ला वर्ण तय कर लिहला के काम बा. पढ़्, पढ़, आ पढ़ऽ तब जा के भोजपुरी पढ़ल आसान हो जाई.\nPrevious Post: बाति के बतंगड़ – 1\nNext Post: बाति के बतंगड़\nसही बात बा ।


संघ लोकसेवा आयोग के परीक्षा लेबे के तरीका का खिलाफ धरना प्रदर्शन खतम – टटका खबर\nसंघ लोकसेवा आयोग के सिविल सेवा परीक्षा से सी सेट हटावे ला जारी धरना प्रदर्शन बुध का दिने सरकार के भरोसा दिअवला का बाद खतम हो गइल. सरकार भरोसा दिहलसि कि एह बारे में सोचविचार क के जल्दिए कवनो फैसला लिहल जाई.\nलागऽता कि 24 अगस्त से होखे वाला संघ लोक सेवा आयोग के सिविल सेवा परीक्षा अब कुछ दिन ला टार दिहल जाई.\nआमरण अनशन पर बइठल लड़िकन के जूस पिया के अनशन तूड़वइलन मनोज तिवारी. कहलन कि भाषा से पक्षपात ना होखे दिहल जाई.\nसंघ लोक सेवा आयोग के इम्तिहानन में हिन्दी से होखत भेदभाव से नाराज छात्रन के आमरण अनशन के बुध का दिने भाजपा सांसद मनोज तिवारी जूस पियवा के खतम करवलन.\nसंघ लोक सेवा आयोग के इम्तिहानन में हिंदी भाषा के महत्त्व कम करे का खिलाफ लोकसभा में मंगल का दिने सवाल उठावल गइल. बाद मेश सशसद परिसर में पत्रकारन से बतियावत केन्द्र सरकार के कार्मिक, लोक शिकायत अउर प्रधानमंत्री कार्यालय में राज्यमंत्री जितेंद्र सिंह कहलन कि एह मामिला पर विचार करे ला पिछला सरकार के बनावल समिति से कहल गइल बा कि आपन रिपोर्ट जल्दी से पेश करे आ यूपीएससी से तब ले परीक्षा टारे के अनुरोध कइल गइल बा.\nTags: संघ लोक सेवा आयोग


इस्लामाबाद 18 अगस्त (वार्ता). पाकिस्तान के नया चुनाइल प्रधानमंत्री इमरान खान के आजु शनिचर का दिने ओहिजा के 22वां वजीरे-आजम पद के किरिया धरावल गइल.\nसदरे पाकिस्तान ममनून हुसैन ऐवान-ए-सदर (प्रेसीडेंट हाउस) में बोलावल गइल एगो सादा समारोह में इमरान खान के वजीरे-आजम पद के किरिया धरवलन.\nएह किरियाधराई समारोह में कार्यवाहक प्रधानमंत्री नसीरूल हक, राष्ट्रीय संसद के अध्यक्ष असद कैसर, थलसेना अध्यक्ष जनरल कयूमर हावेद बाजवा, एयरचीफ मार्शल मुजाहिद अनवर खान अउर नौसेना अध्यक्ष एडमिरल जफर अब्बसी मौजूद रहलें.\nएह लोग का अलावा पाकिस्तान तहरीक-ए-इंसाफ (पीटीआई) के सिनियर नेतन सहित कांग्रेसी नेता आ पंजाब में मंत्री नवजोत सिंह सिद्धू , क्रिकेटर से कमेंटर बनल रमीज रजा, क्रिकेट हस्ती वसीम अकरम, पाकिस्तानी पंजाब विधानसभा के नयका अध्यक्ष चौधरी परवेज इलाही, गायक सलमान अहमद आ अबरारुल हक अउर अभिनेता जावेद शेख शामिल भइलें.


पर्सा आ बारा में १८ जने में कोरोना संक्रमण पुष्टि – Aapan Birgunj\nपर्सा आ बारा में १८ जने में कोरोना संक्रमण पुष्टि\nवीरगंज, २९ भादो ।\nएक ओर परिक्षण के दायरा घटत जाता दोसरा ओर विरगंज माहानगरपालिका फेर pcr मेसिन किने ख़ातिर व्यस्त देखल जा रहल बा । कोरोना अस्पताल में बीमार आदमी ना भईला से बन्द कईल जा रहल बा त दोसरा ओर नया कोरोना अस्पताल के उद्धघाटन समारोह हो रहल बा ।\nयी अवस्था मे आजु पर्सा आ बारा के अउरी १८ जने में कोरोना संक्रमण के पुष्टि भईल बा । नारायणी अस्पताल के प्रयोगशाला में एतवार के संझिया कईल परीक्षण में पर्सा के ८ आ बारा के 1१० जने में कोरोना संक्रमण पुष्टि भईल बा ।\n२९० जने के स्वाब नमूना परीक्षण कइला पर ५ महिला समेत १८ जने में कोरोना संक्रमण देखल गईल नारायणी अस्पताल के प्रवक्ता डा. अतुलेश चौरसिया जानकारी करवले । संक्रमित में १७ साल के उमर से ले के ७४ साल तक के बा लोग ।\nउ लोग के सिटी भ्यालु १५ से ले के २४ तक रहल बा प्रवक्ता डा. चौरसिया बतवले । संक्रमित होखे में पर्सा वीरगंज महानगरपालिका के ५ जने, बड़ेरवा, परवानीपुर आ पटेरवा सुगौली गावं पालिका के १/१ जने रहल बा लोग । ओइसे ही बारा जीतपुर सिमरा के ६ जने, सिमरौन गढ़ के ३ जने आ सवर्ण गावं पालिकाका के १ जने संक्रमित रहल बाड़े ।


प्रकाश जैस | Anjoria's Weblog\nTag Archives: प्रकाश जैस\nआजुकाल्हु भोजपुरी अभिनेता प्रकाश जैस के तीन गो फिलिम सिनेमाघरन में शानदार बिजनेस करत बाड़ी सँ. एहनी के नाम ह ‘हीरो’, ‘देवरा पे मनवा डोले’ अउर ‘कलुआ भईल सयान’.\nएकरे अलावे प्रकाश जैस के तीन गो अउरी फिलिम ‘एक बिहारी सौ पर भारी’, ‘नागिन’ अउर ‘चिंगारी’ जल्दिए\tरिलीज होखे वाली बाड़ी सँ. ‘नागिन’ आ ‘लाल दुपट्टा’ के शूटिंग प्रकाश जैश हाल ही में ख़त्म कइले ह. के॰डी॰ निर्देशित ‘चिंगारी’ फिलिमो जल्दिए रिलीज होखे के उमेद बा. निखिल राज के हिंदी भोजपुरी मिक्स ‘देख के…’ आ निरहुआ संगे ‘रिक्शावाला आई लव यू’ फिलिमो में प्रकाश जैस नजर अइहें आ उहो दमदार भूमिका में. कल्पना लाजमी के हिंदी फिल्म ‘कान’ फिलिमो में प्रकाश जैस नजर आवे वाला बाड़न.\nकलाकार में प्रकाशित किया गया | Tagged प्रकाश जैस\t| Leaveareply\nकलाकार में प्रकाशित किया गया | Tagged प्रकाश जैस\t| 1 Reply\nRT @BraveLad: If anyone confidently asserts thatafraudulent election in 2020 isalie, mark them down asafool oraliar. #TrumpWon #TCO… 47 minutes ago\nRT @Aapki_Lekhika: बरेली: बिलाल के प्रेम जाल मे फंसते फंसते बची हिंदू युवती, माता पिता और हिंदू संगठनों के समझाने के बाद प्रेमी बिलाल से शा… 48 minutes ago\nRT @RahulSinhaTV: शुभेंदु अधिकारी ने कहा अगर ममता दोबारा सत्ता में आईं तो बंगाल कश्मीर बन जाएगा 49 minutes ago


दसईं आ भूत : दिलीप पैनाली | जोगीरा\nHome आलेख दसईं आ भूत : दिलीप पैनाली\nपरनाम ! स्वागत बा राउर जोगीरा डॉट कॉम प, आयीं पढ़ल जाव दिलीप पैनाली जी के लिखल दसईं आ भूत, रउवा सब से निहोरा बा कि पढ़ीं आ आपन राय जरूर दीं, अगर रउवा दिलीप पैनाली जी के लिखल दसईं आ भूत अच्छा लागल त शेयर जरूर करी।\nलइकाईं में दसईं चढ़े का रात में आजी बस एकही चिन्ते सुते।ऊ चिन्ता रहे रतिगरे हमनी का नाभी, तरूआ,बाँह, गरदन आ आँख में काजर लगावल। आ ओने माई करिया कपड़ा में लहसुन गुंथ के गरदन में पहिरावे का चिंते सुते। हाईस्कूल में गइला का बाद लड़ लड़ ई बंद करवइनी सऽ।\nदसईं चढ़ला का बाद मुरघटिया का ओर गइल साफ मना रहे। अकसर आजी कहे जे दसईं में डाइन मुर्दा उखाड़ के खेलावे ली सऽ ,अगर जो केहू गलतियो से देख लिहल त ऊ पागल हो जाला।\nआईं सभन अइसने एगो घटना सुनावे जा रहल बानी।बात सन 1988 ई.के हऽ, इहे दसई चलत रहे। अगौथर बाजार पर दुर्गा जी धराइल रहली। बबन काका का निर्देशन में एगो नाटक बाजार पर होत रहे। हम आ बबलूआ नाटक देखे गइल रहीं सऽ। हमरा घर से बाजार एक किलोमीटर ले पड़ी।नाटक खत्म होखे से पहिलहीं लगभग रात के सवा बारह बजत होई घरे चल दिहनी सऽ।\nतिराभांती रास्ता धइले जब अपना घरारी का बेल का लगे पहुँनी स त बेल पर चिड़ई का फड़फड़इला के आवाज सुनाइल। अइसे त अंजोरिए रात रहे बाकिर अन्हरिया रात में कुछ खड़खड़इला पर जइसन डर लागेला अउसने डर ओह बेल तरे लागल। केहू केहू से कुछ ना कहल आ आगा बढ़ चलल। हर साल जस ओहू साल चँवर में बरारी आ गइल रहली सऽ। बबलूआ दँवरी लगइले रहे। माने लम्हर डोरा के दू गो खूँटा में बान्ह ओह में आठ गो बंशी बनहले रहे।\nजब घर का लगे पहुँचल त ऊ कहलस हो भाई चलऽ ना मोहार पर बंशिया देखले आवल जाव। बेल आला घटना से मन डेराइल रहे त हम मना कर दिहनी। लेकिन ओकरा जिद्द प जाए के पड़ल।मन में सोचहूं लगनी जे बेल पर त चुड़इल रहेले लेकिन हे चँवर का रास्ता में त भूत प्रेत के बात नइखीं सुनले। एह से एने जाए में कवनो खतरा नइखे,निडर हो चलल जाव। कुछे दूर आगे बढ़ल रही की बिनेसर बाबा से सुनल कहानी मन पड़ गइल। कइसे उनका के एगो प्रेत चँवरा से पीठिआवत खिल्ली खेत ले आइल रहे। ताले हमनी बढ़त जरठुआ पर का इनार का लगे पहुँच गइनी सऽ।\nदसईं आ भूत\nओजा के दृश्य बरणन करे में रोंवा ठाढ़ हो रहल बा। अचानक ओह इनार से डेरावन आवाज निकले लागल। बुझाय की आदमी पागल हो जाई। समझ में ना आइल जे आखीर ओह इनार में का रहे जवन अइसन आवाज उत्पन्न करत रहे। ई उहे इनार रहे जवना में देवलाल महतो बो गिरियो के बांच गइल रही। हमरे बाबू जी बिसन बेर ढ़ुक के जवना इनार के उड़ाह कइले रहस ओह में अइसन का समाइल बा ! तरह तरह के बिचार मन में आवे लागल। ओने आवाजो पहिले से तेज होखे लागल। मति का, का जाने का हो गइल, बस मुंह से अतने निकलल भाग बबलू भाग ना त जान ना बांची। एके सांस में दुआर पर पहुँच चुपचाप सुत गइनी सऽ।\nपढ़ाई लिखाई ला हम छपरा रहे लगनी। ओने बबलूआ पगला गइल। आजो ऊ अउसने बा। भेंटइला पर आजो परणाम दिलीप भइया कहेला। ना खाए के सुध ना पहिरे के सुध सब इलाज बेकार हो गइल। सायद ओकरा पर कवनो आत्मा के छाया पड़ गइल,बा कवनो डाइन कऽ दिहलस हम आजो इहे सोचेनी!!!\nपिछला लेखबंशी | भोजपुरी कहानी | संजीव कुमार सिंह\nअगिला लेखभोजपुरी लघुकथा बटवारा : संगीत सुभाष\nVinay Anand Gujarati Film Mangal Phera isaSuperhit


बिहार में १७ मई से होखे वाला निकाय चुनाव ला प्रचार जोर धइलसि – टटका खबर\nबिहार में १७ मई से होखे वाला निकाय चुनाव ला प्रचार जोर धइलसि\nअगिला सतरह मई के होखे वाला निकाय चुनाव ला प्रचार के काम पूरा जोर पकड़ लिहले बा. गरमी के कोप क अनदेखी करत उम्मीदवार घरे घरे जा के गोड़ धरिया करे में लागल बाड़न. आयोग एह मामिला में निर्देश दिहले बावे कि कवनो प्रत्याशी के घर से एक सौ मीटर का दायरा में बूथ ना बनावल जाई. चुनाव का दिने इलाका में मंत्री, सांसद, विधायक, विधानपार्षद ना जा सकीहें. अगर ओह लोग के नाम इलाका के वोटर लिस्ट में होखे त ऊ लोग आपन वोट डलला क तुरते बाद फेर इलाका से निकल जाई.\nनिकाय चुनाव में आरक्षण का खिलाफ दायर सगरी याचिका खारिज\nनगर निकाय चुनाव के मतगणना पूरा


हाउ टू क्नोव अटल पेंशन योजना बैलेंस हिंदी में बताये? » How To Know Atal Pension Yojana Balance Hindi Me Bataye - Download the Vokal App\nहाउ टू क्नोव अटल पेंशन योजना बैलेंस हिंदी में बताये?...\nदिखे अगर आपको जो है अटल पेंशन योजना का बैलेंस के बारे में जानना चाहते हैं बैंक का जो अपने खाता संख्या इस योजना के तहत आपको आपने दिया था तो दिया उसी बैंक में जाकर आप अपना अटल पेंशन योजना के अंतर्गत आप को कितनी पेंशन दी जा रही है आप बैंक जाकर यह चेक कर सकते हैं वहां से आपको पता चल जाएगा कि आपके इस योजना के तहत कितना पैसा आपको दिया जा रहा है\ndikhe agar aapko jo hai atal pension yojana ka balance ke bare me janana chahte hain bank ka jo apne khaata sankhya is yojana ke tahat aapko aapne diya tha toh diya usi bank me jaakar aap apna atal pension yojana ke antargat aap ko kitni pension di ja rahi hai aap bank jaakar yah check kar sakte hain wahan se aapko pata chal jaega ki aapke is yojana ke tahat kitna paisa aapko diya ja raha hai\nदिखे अगर आपको जो है अटल पेंशन योजना का बैलेंस के बारे में जानना चाहते हैं बैंक का जो अपने\nआपका प्रश्न हाउ टू कंवर्ट माय अटल पेंशन योजना अकाउंट हिंदी में बताएं तुझे हमऔर पढ़ें


प्राचीन भारत के एगो राजा\nअशोक (304—232 ईपू), चाहे असोक महान मौर्य वंश के एगो भारतीय सम्राट रहलें जे ल॰ 268 से 232 ई॰पू॰ ले लगभग मय भारत पऽ राज कइलें। भारत के महान सम्राट लोग में से एक, अशोक के राज उत्तर-पच्छिम में हिंदुकुश से ले के पूरुब में वर्तमान बांग्लादेश ले, आ दक्खिन के ओर आजकाल के तमिलनाडु आ केरल के कुछ हिस्सा छोड़ के बाकी मय भारत के छेंकले रहे। एह राज के राजधानी मगध में पाटलिपुत्र (वर्तमान पटना) रहल आ उज्जैन आ तक्षशिला में क्षेत्रीय राजधानी रहलीं सऽ।\nअमरावती, आंध्रप्रदेश (भारत) में लगभग 1ली सदी ई॰पू॰/ईसवी के एगो चित्र, बीच में शाईट अशोक के देखावल गइल बाटे।\nतीसरका मौर्य सम्राट\n268 ई॰पू॰ — ल॰ 232 ई॰पू॰\n232 ई॰पू॰ (उमिर 72)\nमौर्य शासक (322 ई॰पू॰ – 180 ई॰पू॰)\nचंद्रगुप्त (322—297 ई॰पू॰)\nबिंदुसार (297—272/268 ई॰पू॰)\nअशोक (272/268-232 ई॰पू॰)\nदशरथ (232—224 ई॰पू॰)\nसम्प्राति (224—215 ई॰पू॰)\nशालिशुक (215—202 ई॰पू॰)\nदेववर्मन (202—195 ई॰पू॰)\nशतधन्वा (195—187 ई॰पू॰)\nबृहद्रथ मौर्य (187—180 ई॰पू॰)\n(शुंग साम्राज्य) (180—149 ई॰पू॰)\nअशोक के जीवन के सभसे बड़ घटना कलिंग के लड़ाई रहल जेकरे बाद ऊ लड़ाई आ हत्या से बैराग ले के बौद्ध धरम अपना लिहलें आ शांति के परचार में लाग गइलें। अशोक के समय में तीसरका बौद्ध संगीति पाटलिपुत्र में भइल आ ऊ भारत से बाहर के देस सभ में बुद्ध के उपदेश फइलावे खातिर धर्मप्रचारक भेजलें।\nअशोक कय जगह प खम्भा गड़ववलें जिनहन प नैतिक उपदेश खोदवावल रहल। इन्हन के आज अशोक स्तंभ कहल जाला। भारत के राष्ट्रीय चीन्हा सारनाथ के अशोक स्तंभ से लिहल गइल बाटे।\n3 एतेहासिक स्त्रोत\n4 धारना सभ आउर इतिहास लेखन\n6 कला, चलचित्र आ साहित्य में\n9 स्रोत सामग्री\nआदेशलेख सभ में अशोक नाँव दू बेर आइल बा, पहिला मास्की के लेख में जेने सुरूआते देवनांपियस अशोकस से भइल बा, आ दुसरा बेर गुर्जरा के अभिलेख में अशोक नाँव आइल बा। अबले के अनुमान से इहे साबित भइल बा की बाकी आदेशलेखन में जेकरा के पियदसि आ देवानांपिय कहल गइल बा ऊ उहे राजा हवें जिनके बौद्ध ग्रंथन में अशोक बतावल गइल बा आ पुराणन में अशोकवर्द्धन कहल गइल बा। हालाँकि, नीलकंठ शास्त्री के कहनाम बा कि पियदसि इनकर असली नाँव रहल आ अशोक विरुद, या फिर अशोक असली नाँव रहल आ पियदसि विरुद रहल, ई बात तयजिवन जिइल कठिन बा\nअशोक के शुरुआती जीवन\nचक्रवर्ती अशोक सम्राट बिंदुसार आउर रानी धम्मा के बेटा रहन। लंका के परम्परा में बिंदुसार के सोरह पटरानियन आउर 101 बेटन के उल्लेख बा। बेटन में खाली तीन गो के नाँव लिखल बा, सूसिम जवन सभसे बड़ रहन, अशोक आऊर तिष्य। तिष्य अशोक के सहोदरदभाई आऊर सभसे छोट रहन ।एक दिन ध्म्मा के सपना आइल जे उनकर बेटा बहूत बड़ सम्राट बनी। ओकरा बादे से राजा बिन्दुसार ओकरा आपन रानी बना लिहलन बाकिर धर्मा क्षत्रिय कुल के ना रहे, तऽ ओकरा कवनो बिशेस स्थान ना मिलल रहे। अशोक के कय गो (सौतेला) भाई — बहिन रहऽसन आउर ओकनी मे कड़ा प्रतिस्पर्धा रहत रहे । अशोक के घड़ी के ऊकेरल गइल प्रतीतात्मक चिह्न जेकरा हमनी के 'अशोक चिह्न' के नाँव से जानेनी जा आज उ भारत के राष्ट्रीय चिह्न हऽ। बौद्ध धर्म के इतिहास में गौतम बुद्ध के बाद अशोके के नाँव आवेला।\nदिव्यदान में अशोक के एगो मेहरारु के नाँव 'तिष्यरक्षिता' मिलेला। ओकर लेखा में खाली ओकर मेहरारु 'करूणावकि' बिया। दिव्यादान में अशोक के दु भाइयन सुसीम आ विगताशोक के नाम लिखल बड़ुवे।\nअशोक मौर्य सम्राट चंद्रगुप्त मौर्य के पोता रहन। रोमन इतिहासकार अपियन के मोताबिक, चन्द्रगुप्त सैल्युकस के बेटी से बियाह कइले रहे; ￼एही चलते इहो ह़ो सकेला कि अशोक के आजी युनानी होइहेँ। भारतीय ग्रंथ भविष्य पुराण में भी एह बात के लिखल गइल बा कि चंद्रगुप्त के बियाह सैल्युकस के बेटी से भइल रहे।\nपुरान बुद्ध, जैन आ हिन्दु लेखन से अशोक के बारे में अलग-अलग बात पता चलेला। अवदान साहित्य मे लिखल बा कि अशोक रानी सुभद्रंगी के बेटा रहन। अशोकवदन में लिखल बा कि अशोक के माई चम्पा नगर के एगो ब्राह्मण के बेटी रही। अशोक के नाँव उनके धइल रहे। दिव्यदानो मे अइसने कहानी लिखल बा लेकिन माई के नाँव जनकपदकल्यानी लिखल बा।\nसत्ता के बिस्तार\n272इशा पूर्व में राजा बिन्दुसार के मरला के बाद राजगद्दी खातिर लड़ाई चालू हो गइल।दिव्यदान में लिखल बा कि, बिन्दुसार आपन बड़ बेटा सूसिम के आपन उत्तराधिकारी बनावल चाहत रहन, बाकिर अशोक के आपन पिता के मंत्री लोगन के सहजोग मिलल रहे। मंत्री लोग सूसिम के अहंकारी मानत रहन, आउर ई लोग के लागत रहे की सूसिम उ लोग के इज्जत ना करी। पता लागेला कि एगो रधागुप्त नांव के मंत्री अशोक के राजगद्दी ले पहुचावे में महत्वपूर्ण भूमिका निभवले रहे। अशोकवदन मे एह बात के लीखल गइल बा कि राजा बनला के बाद अशोक रधागुप्त के प्रधानमंत्री बनवले रहन। दिपवंश आ महावंश मे लिखल बा कि अशोक आपन 99 भाईयन के मार के राजा बनल रहन, बाकिर एह बात के सबूत ना मिले।\nराजा बनला के बाद अशोक आपन राज्य के बहुत तेजी से बिस्तार कीइलें। हुनकर राज उत्तर-पच्छिम में हिंदुकुश से ले के पूरुब में वर्तमान बांग्लादेश ले, आ दक्खिन के ओरे आजकाल के तमिलनाडु आ केरल के कुछ हिस्सा छोड़ के बाकी मय भारत प बिस्तार वाला रहल, उनकर राज बलुचिस्तान आ अफगानिस्तानो पे रहल।\nअशोक आपन रानी लोग साथे\nअलग-अलग स्त्रोतन से पता लागेला कि अशोक के पाँच गो बियाह भइल रहे। उ लोग के नाँव देवी, करुवाकी, तिष्यारक्षा पद्मावती आउर असन्धिमित्रा रहे। अइसहीँ ईहो पता लागेला कि अशोक चार बेटा आ दुगो बेटी के बाप रहन। बेटन के नाम महेन्द्र(देवी के बेटा), तिवारा (करुवाकी के बेटा), कुनाल (पद्मावती के बेटा), आउर जकुला रहे। बेटी लोग के नाम संघमित्रा(देवी के बेटी) आ चारूमती रहे।\nकलिंगा पऽ बिजय आ बुद्ध धर्म में परिवर्तन\nभले अशोक के जीवन के जीवन खून खराबा से भरल रहे बाकिर कलिंगा पऽ बिजय हासिल कइला के बाद उ बुद्ध धर्म के अपना लिहलें।कलिंग राज्य ओह समय में एगो गणतांत्रिक राज्य रहे जवन की ओह घड़ी के भारत में एगो अपवाद नियन रहे, काहे की ओह घड़ी राजतंत्र रहे। अशोक के गद्दी पऽ बइठला के आठ साल बाद कलिंग युद्ध भईल। शिलालेखन से पता लागेला की युद्ध बड़ी भयानक रहे जेमे लगभग एक लाख सैनिक मारल गइलें।\nकहल जाला की कलिंग पऽ बिजय हासिल कइला के बाद , एक दिन अशोक नगर घूमे गइलें जेने उनका खाली तबाही लउकल। युद्ध से भईल ओह तबाही उनका के बदल दिहलस, आ ओकर बाद उ बुद्ध धर्म के अपना लिहलन।\nदेहांत आउर बिरासत\nअशोक 36 साल लें राज कइलन, हुनकर 232 ई•पु में देहांत हो गइल। कहल जाला की हुनकर अंतिम संस्कार बजी उनकर लाश सात दिन आउर सात रातन ले जलत रहल।उनका मरला के बाद मौर्य साम्राज्य 50 साल में ही खतम हो गइल।\n185 ई•पु मे अंतिम मौर्य सम्राट बृहदरथ के हत्या हुनकर सेनापति द्वारा कर दिहल गइल। जेकरा बाद पुष्पमित्र सूंघ राजा बनलें आ सुंघ वंश के स्थापना कीइलें।\nअशोक के बारे जादे तर बात शीलालेखन से पता लागेला जवन की प्राकृत भाषा में लिखल बा।\nअंग्रेजन के समय के इतिहासकार लगभग अशोक के भुला गइल रहन, बाकिर जेम्स प्रिंसपी ऐतिहासिक स्त्रोतन के फेनू से जोहे के काम कइलन। जॉन ह्यूबर्ट मार्शल एगो आउर महत्वपूर्ण इतिहासकार रहन।\nअशोक के एगो शिलालेख\nअशोक के जीवन आ शासन के जानकारी जादे तर बुद्ध स्त्रोतन से मिलेला। अशोकवदन से अशोक के बारे में ढेर जानकारी मिल जाला,आउर जानकारी दीपवंश,महावंश आ अशोक के शिलालेख सभ से मीलेला। अशोक के घड़ी के चीज कुम्हार,पटना मे मिलेला।\nअशोक के अध्यादेश:- अशोक के अध्यादेश 33 गो शिलालेखन के समूह बा। ई शिलालेख सभ भारत आ पाकिस्तान में फैलल बा। ई शिलालेख सभ भारत के इतिहास के एगो सभसे बरियार राजा द्वारा बुद्ध धरम के परचार के कहानी बतवेला।\nमहावंश:- ई श्रीलंका के राजा लोग के लिखल एगो कविता हऽ जेकरा पाली भाषा में लिखल गइल बा।\nधारना सभ आउर इतिहास लेखनसंपादन\nअशोक के जीवन के जानकारी फेनु से प्राप्त करे में सभ से जादे बुद्ध स्त्रोत के इस्तेमाल कईल गईल बा। पारंपरिक लेखन के आधार पऽ शुरुआती विद्वान अशोक के एगो बौद्ध सम्राट मनले बाड़न, जेकरा धर्म बदले के पड़ल रहे,आ जे बुद्ध धर्म के परचार कईले रहे। रोमिला थापर अशोक के बारे में लिखले बाड़ी की " हमनी के अशोक के दू तरह से देखे के चाहीं, पाहिला एगो राजनेता जवन एक समय में आपन साम्राज्य स्थापित कइलन, आ दूसरा एगो अइसन आदमी जे समाज के बदले खातिर आपन आचार विचार के समाज में फैलीईलें। अशोक अपना घड़ी के हर धर्म के इज्जत करत रहन।\nहालाकि शिलालेख से ई बात साफ पता लागेला की अशोक बुद्ध धर्म के मानत रहन। एगो शिलालेख में अशोक जानवर सभ के बली देवे वाला वैदिक अनुष्ठान के प्रतिबंधित कईले बाड़न, एकरा से ई बात साबित होखेला की ऊ वैदिक परंपरा के ना मानत रहन। ऊ बुद्ध धर्म के पवित्र जगहन पऽ आपन स्तंभ खड़ा करवईलें बाकिर बाकी सभ धर्म के पवित्र जगह पऽ स्तंभ ना बनववलन। अशोक कर्तव्यन के देखावे ला "धम्म" शब्द के इस्तेमाल कइलन,जवन एगो बौद्ध शब्द हऽ। साथे सारे ऊ बुद्ध धर्म के तीन गो उपदेशनो के परचार कइलन।\nअशोक के सभ शिलालेखन में अशोक के एगो निमन आ दयालु राजा देखावल गईल बा। कलिंग के शिलालेखन में अशोक अपना के आपन प्रजा के पिता कहले बाड़न आउर आपन प्रजा के आपन संतान बोलले बाड़ें। शिलालेखन में अशोक बुद्ध धरम के शिक्षण के लिखववले बाड़न आ अहींसा के अपनावे के कहले बाड़न, साथे साथे ऊ आपन राज के बारे मे बतवले बाड़ें । सारनाथ के अशोक स्तंभ अशोक के समय के सभ से प्रसिद्ध चीज हऽ। बलुआ पत्थर के बनल स्तंभ अशोक के सारनाथ यात्रा के बारे में बतावेला। स्तंभ के ऊपर चारो दिशा में चार गो शेर के मुह बनल बा जे अशोक के बड़हन आ बरियार राज्य के दर्शावेला। शिलालेखन से मिलल जादे तर जानकारी के इतिहासकार सही मानेलन, लेकिन ई बतावल मुश्किल बा की कुछ चीज साँचो भईल रहे की ना।\nअशोक के शिलालेख सभ के खोज से पहिले अशोक के बारे में ढ़ेर कहानी प्रचलित रहे जवन की ऐतिहासिक स्त्रोत पऽ आधारित ना रहे। ओह में से कुछ कहानी अशोकवदन में से बा:-\n1) ओह में से एगो कहानी जय नाम के एगो लईका के हऽ, एक दिन जब जय सड़क के किनारे खेलत रहे, जहा बुद्ध आ गइलन।छोटहन जय बुद्ध केभीख के कटोरा में एक मुट्ठी माटी रख के आगे चल के बहुत बड़ राजा आ बुद्ध धर्म के अनुयाई बन के वरदान मंगलस।आगे लिखल बा की बुद्ध पूरा ब्रह्माण्ड के अंजोर कऽ दिहलन आ फिर ऊ अंजोरा के आपन बाया हाथ में लेके बोललन की ई लाईका आपन अगीला जनम में बहुत बड़ राजा बनी। बुद्ध ईहो भविष्यवाणी कईलें की हेकर राजधानी पाटलिपुत्र होई।\n2)अगिला कहनी में अशोक के एगो खराब आदमी देखावल गईल बा, जे बुद्ध धरम अपनवला के बाद निक आदीमी बनऽता। लिखल बा कि अशोक के शारीरिक कुरूपता के चलते बिन्दुसार ओकरा के पसंद ना करत रहन। अशोक राजा बनल चाहत रहन एही चलते उ वारिस के जरत कोयला से भरल गड्ढा में डाल दिहलन। उ आपन खराब स्वभाव आउर खिस के चलते "भयंकर अशोक" नाम से प्रसिद्ध भईलन। कहल जाला की उ आपन सैनीकन के वफादारी के परिक्षा खातीर ले गईल रहन, आ सफल ना होला पऽ 500 आदमी के मार दिहलन कहल जाला कि जब कुछ औरत लोग उनकर अपमान कईलस तऽ उ आपन हरम के जरा के मार दिहलन। मानल जाला कि उ लोगन के उदास देखिके आनंद उठावत रहन आउर एकरा खातिर उ एगो बड़हन आउर भयावह उत्पीड़न कक्ष बनईलन जेने उ आउर लोग के यातना देवत रहन। कहानी आगे ई बतावे ले ह कि कईसे एगो पवित्र बौद्ध भिक्षु से मिलला के बाद अशोक धार्मिक बन जा ताड़न।\n3) एगो आउर कहानी मे कहल गईल बा की आपन खजाना के बौद्ध संघ उपहार देवल चालु कर देलन। मंत्री सभ के डर लागत रहे की एकरा से साम्राज्य के पतन हो जाई, ईहे चलते अशोक के मना करल गईल।फिर अशोक आपन निजी धन के उपहार मे देवे लगलन। अंत मे कुछ ना बाचल आ हुनकर शांति से निधन भईल।\nएह बिंदु पऽ इ ध्यान रखल ज़रूरी बा कि अशोकवदन एगो बौद्ध पाठ हऽ, जे बौद्ध धर्म मे नाया लोग जोड़े ला लिखल रहे आउर एही चलते इ सभ किंवदंतियन के इस्तेमाल कईल गईल रहे। एह तरह के ग्रंथन मे कहल गईल बा कि अशोक मूलतः आदर्श बौद्ध शासक रहन, जे प्रशंसा आउर अनुकरण दुनो के हकदार रहन।\nअशोक आउर बुद्ध के अवशेष\nबौद्ध कथा , विशेष रूप से महापरिनिर्वाण, के अनुसार बुद्ध के अवशेष हुनकर मरला के बाद आठ देशों में साझा कईल गईल। अशोक अवशेष वापस लेवे के काम कईलन आउर 84000 स्तूपन में बांट देलन। ई कहानी सांची आउर भरहुत में स्पष्ट रूप से देखाईल गईल बा।\nएगो बौद्ध राजा होला के नाते,अशोक मानत रहन की बुद्ध धरम आदमी,जानवर, पौधा सभ जीव जंतु खातिर निक बा, एही चलते उ ढेरे स्तूप आ बौद्ध भिख्छु के रहे खातिर घर बनववलें। अशोकवदन में लिखल बा कि अशोक बुद्ध के अवशेष के रखे खातिर 84000 स्तूप बनाए के आदेश देले रहन। अशोक आपन बेटा महेंद्र आउर बेटी संघमित्रा के बौद्ध धर्म के परचार खातिर श्रीलंका भेजले रहन।\nमौर्य काल के एगो पत्थर\nअशोक के सेना बरियार रहे, बाकिर बौद्ध धर्म के अपनवला के बाद, ऊ दक्षिण में तीन गो प्रमुख तमिल राज्य चेरस, चोल आ पंड्या के जोरे संघतिया नियन संबंध बनईलन। हुनकर शिलालेखन में कहल गईल बा कि ऊ आपने राज्य आ पड़ोसी राज्यन में लोग आउर जानवरन के चिकित्सा खातीर प्रावधान कईले बाड़न। उ आम लोगन के लाभ खातीर सड़कन पऽ ईनार खोदववले आ पेड़ लगववले बाड़े।\nजानवर सभ के कल्यान\nअशोक के शीलालेखन में ई बात साफ लिखल गईल बा की जानवर सभ के दुख देवल केनियो ले नीक काम नईखे। हालाकि ऊ गाय के मांस खाए पऽ रोक ना लगवले रहन।\nऊ उ सभ चार गोड़ वाला जानवरन के मारे पऽ रोक लगा देले रहन जवना के ना कवनो इस्तेमाल रहे आउर ना खाईल जा सकत रहे। संगे-संगे कुछ बिशेष परजाति के चिड़ई आ जानवर के मारे पे रोक लगा देले रहन। एतने ना बलुक उ सभ मादा बकरी, सुअर आ भेड़ के मारे पऽ रोक रहे जवन आपन बच्चा के देखभाल करत होखे।\nअशोक जानवर के मरला पऽ रोक लगवले रहन आ ओखिनी के इलाज ला अस्पतालो बनववले रहन। अशोक के घड़ी के मौर्य साम्राज्य दुनिया के गीनल चुनल साम्राज्य में आवेला जे आपन जानवर के नागरिक नियन राखत रहे।\nअशोक चक्र धर्मचक्र के एगो चित्रण बा। एह में चौबीस गो तिली होखला। अशोक चक्र के जगह-जगह बनवावल गईल रहे। आज-काल अशोक चक्र सभ से जादे भारत के झंडा पऽ लउकेला। अशोक चक्र के भारत के झण्डा के उजरका पट्टी पऽ आसमानी रङ्ग से बनावल गईल बा। अशोक चक्र के अशोक स्तंभ पे भी देखावल गईल बा।\nअक्सर अशोक के भारत में पत्थर पऽ वास्तुकला चालू करवाए के श्रेय दिहल जाला, जवन की संभवतः यूनानी सभ से सीखल गईल रहे। अशोक से पहिले घर आ मकान अस्थाई समान से बनत रहे जईसे लकड़ी, बांस आ खपड़ा। पाटलिपुत्र में अशोक आपन लकड़ी के महल के पत्थर के बंववलें।ओह महल के बनवावे में उ बिदेसी कारीगर के इस्तेमाल कईले रहन।\nलुंबिनी,नेपाल(जहवाँ बुद्ध जन्मल रहन) में बनवावल स्तम्भ\nअशोक जगह जगह स्तंभ बनववले रहन। अईसे तऽ अशोक के ढ़ेरे स्तंभ होखे के चाहीँ लेकिन अभी खाली दसे गो बा। स्तंभ सभ के औसत ऊंचाई 40-50 फीट आ वजन 50,000 किलोग्राम बा। सँवसे स्तंभ सभ के बनारस में तरासल गईल रहे आ फिर जगह जगह ले जा के खड़ा कईल गईल रहे।स्तंभ सभ के खोज सोरहवाँ शताब्दी में थॉमस कॉर्यात कईलें रहन।\nसिंह चतुर्भुज स्तंभ शीर्ष\nसिंह चतुर्भुज स्तंभ शीर्ष अशोक के सारनाथ के स्तंभ पऽ धईल रहे, बाकिर अब उ सारनाथ संग्रहालय में धईल बा।एकरा भारत के राष्ट्रीय चिन्ह के रूप में भी अपनावल गईल बा।\nकला, चलचित्र आ साहित्य मेंसंपादन\nअबनिन्द्रनाथ टैगोर के बनावल चित्र जेमे अशोक के रानी के सांची के स्तूप भिरी खड़ा देखावल गईल बा।\n• जयशंकर प्रसाद 'अशोक की चिंता' (अशोक के चिंता) नाम के एगो कविता लीखले बाड़े, जेह में कलिंग युद्ध घड़ी अशोक के विचार लिखल गईल बा।\n• 1941 में अशोक कुमार नाम के तमिल फिल्म बनवाल गईल रहे जवन अशोक के बारे में रहे।\n• 1973 में अमर चित्रकथा अशोक के जीवन पऽ एगो किताब प्रकाशित कइले रहे।\n• 2001 में अशोक नाम के एगो फिल्म बनल रहे जेह में शाहरुख खान काम कईले रहन।\nअशोक के आदेसलेख\n↑ Lars Fogelin (1 अप्रैल 2015). An Archaeological History of Indian Buddhism. Oxford University Press. पप. 81–. ISBN 978-0-19-994823-9.\n↑ Fred Kleiner (1 जनवरी 2015). Gardner’s Art through the Ages: A Global History. Cengage Learning. पप. 474–. ISBN 978-1-305-54484-0.\n↑ Chandra, Amulya (2015-05-14). "Ashoka | biography - emperor of India". Britannica.com. पहुँचतिथी 2015-08-09.\n↑ 6.0 6.1 के ए नीलकंठ शास्त्री (2007). नंद-मौर्य युगीन भारत. मोतीलाल बनारसीदास. पप. 233–. ISBN 978-81-208-2104-0.\n↑ द ब्रीफ हिस्टरी ऑफ इंडिया\n↑ फौरन इन्फ्लुएंस ऑन इंडिया, कृष्णा चन्द्र सागर,1992\n↑ रेलिक्स ऑफ द बुद्ध, स्ट्रॉन्ग जॉन\n↑ Ashoka by मुखर्जी रधकुमुंद\n↑ Ashoka was known to beagreat builder who may have even imported craftsmen from abroad to build royal monuments." Monuments, Power and Poverty in India: From Ashoka to the Raj, A. S. Bhalla, I.B.Tauris, 2015 p.18\nविकिमीडिया कॉमंस पर संबंधित मीडिया अशोक पर मौजूद बा।\nविकिकहनाम पर कोटेशन देखल जाय: अशोक पर।\nबिंदुसार मौर्य सम्राट\n272–232 BCE इनके बाद\n"https://bh.wikipedia.org/w/index.php?title=अशोक&oldid=720643" से लिहल गइल\nLast edited on 14 मई 2022, at 04:30\nएह पन्ना पर आखिरी बेर संपादन 14 मई 2022 के 04:30 बजे भइल रहल।


Anjoria – Page 581 – First Bhojpuri Website\nMar 21, 2010 Editor\nAfter making their marks in Bhojpuri film industry the Nirahua brothers are now going to makeanew splash with…\nYoung and energetic producer of Bhojpuri films Anil Samrat has now started acting too. He is debuting from his own…\nUsuallyaset is created to film bank-robbery scenes. But, foraRishi Films Internationals’ film Bhaiya Humar Dayavan the…\nMar 21, 2010 OmPrakash Singh\nडेविड हेडली भारत के ना सँउपल जाई, कहलस अमेरिका अमेरिकी प्रशासन के कहनाम बा कि भारत चाहे त डेविड हेडली…\nMar 20, 2010 OmPrakash Singh\nपिछला दिने मोतिहारी जिला के एगो गाँव में करीब पाँच सौ लोग का सोझा भोजपुरी सिनेमा के सुपर स्टार पवन…\nभोजपुरी सिनेमा के मेगा स्टार मनोज तिवारी खातिर यादव पान भण्डार एगो खास फिल्म बा काहे कि एहमें ऊ पहिला बेर…\nभोजपुरी फिल्मोद्योग में आपन धाक जमा चुकल निरहुआ ब्रदर्स अब एगो अउरी धमाका करे जा रहल बा लोग. रियल लाइफ…\nपिछला साल २००९ में प्रतिज्ञा जइसन ब्लाक बस्टर फिल्म दे चुकल नौजवान निर्माता अनिल सम्राट अब खुद अभिनय पारी के शुरुआत…\nदाउद गिलानी के उमिर कैद से कम के सजाय ना हो पाई. पाकिस्तानी अमेरिकी दाउद गिलानी उर्फ डेविड हेडली के…\nओमान का राजधानी मस्कट में भारतीय दूतावास का परिसर में भारतीय दूतावास आ भोजपुरिया विंग का तत्वाधान में आयोजित होली…\nदाउद आपन गलती सकार लिहलस पाकिस्तानी दाउद गिलानी, जे अमेरिकी डेविड हेडली बन गइल बा, काल्हु अमेरिका के एगो अदालत…


हीलियम - विकिपीडिया\nपीरियाडिक टेबल में Helium\nभाप दाब (defined by ITS-90)\nhelium के प्रमुख आइसोटोप\nहीलियम चाहे हिलियम (अंगरेजी: Helium; ग्रीक शब्द हेलियोस से जेके मतलब सुरुज होला) एगो रसायनिक तत्व बाटे। एकर रासायनिक चीन्हा He हवे आ परमाणु नंबर2हवे। ई एगो बिनारंग, बेसवाद आ बिनागंध वाली; अक्रियाशील गैस हवे। ई मोनोएटामिक रूप में मिले ले आ बिसैला ना होखे ले। एह गैस के उबाल ताप सगरी रसायनिक तत्व सभ में सबसे कम हवे। हीलियम, हाइड्रोजन के बाद दुसरही सभसे हल्लुक गैस हवे आ ब्रह्मांड के जेतना हिस्सा के बारे में जानकारी बाटे ओह में ई हाड्रोजन के बाद दुसरा सभसे बेसी पावल जाए वाला तत्व भी बा। लगभग 24% तत्व द्रब्यमान एह गैस के रूप में बाटे। सगरी हैबी धातु सभ के मिला दिहल जाय तबो ई बारह गुना मात्रा में बा।\nहीलियम के वर्तमान मात्रा में से ज्यादतर हिस्सा हीलियम-4 के बाटे जेकर अधिकतर हिस्सा बिग बैंग के समय के बनल हवे। एकरे अलावा तारा सभ में लगातार हीलियम के पैदाइश हो रहल बा काहें कि तारा सभ में परमाणु फ्यूजन होखत रहे ला।\nपृथ्वी पर ई तत्व बहुत कम पावल जाय वाले तत्वन में से एक हवे—वायुमंडल में आयतन अनुसार बस 5.2 पीपीएम मात्रा मौजूद बा। वर्तमान में पृथ्वी पर जेतना भी हीलियम मौजूद बा ऊ लगभग सगरी हैभी रेडियोएक्टिव तत्व सभ (जइसे कि थोरियम आ यूरेनियम, हालाँकि अउरियो बाने) के प्राकृतिक रूप से रेडियोएक्टिव क्षय से निकलल हवे, काहें कि क्षय में निकले वाला अल्फा पार्टिकल सभ में हीलियम-4 के न्यूक्लिआइ होला। ई रेडियोजेनिक हीलियम बाकी प्राकृतिक गैस सभ के साथे मिलल बाटे आ एकर कंसंट्रेशन अधिकतम 7% (आयतन अनुसार) तक ले मिले ला, एही से एकरा के लो टेम्प्रेचर मेथड के कामर्शियल इस्तमाल खाती निकालल जाला, एह तरीका के फ्रैक्शनल डिस्टिलेशन कहल जाला। एकरे पहिले एकरा के नान-रिन्यूएबल संसाधन के रूप में देखल जाय काहें कि एक बेर एकरे वायुमंडल में प्रवेश के बाद एकरा के दोबारा इस्तेमाल खाती हासिल कइल संभव ना रहल-एकरा के बहुत कम सप्लाई वाली चीज मानल जाय। हालाँकि, हाल के अध्ययन सभ में ई बात सोझा आइल बा कि पृथ्वी के अंदरूनी हिस्सा में रेडियोसक्रियता द्वारा पैदा होखे वाली गैस प्राकृतिक रिजर्वायर (वायुमंडल) में पहिले से बेसी मात्रा में भी कंसंट्रेट पावल जा सके ला, कुछ दशा में ज्वालामुखी क्रिया द्वारा निकले के कारण।\n↑ Connor, Steve (23 August 2010). "Why the world is running out of helium". The Independent. London. पहुँचतिथी 2013-09-16.\n↑ Siegel, Ethan (12 December 2012). "Why the World Will Run Out of Helium". Starts withaBang. Scienceblogs.com. पहुँचतिथी 2013-09-16.\n↑ Szondy, David. "We may not be running out of helium after all". www.gizmag.com. पहुँचतिथी 2016-04-01.\n↑ "Press release: The unbearable lightness of helium..." EurekAlert. European Association of Geochemistry. 19 August 2015. ओरिजनल से6September 2015 के पुरालेखित. पहुँचतिथी 2016-04-01.\nबी॰एन॰एफ॰: cb11978648w (data)\n"https://bh.wikipedia.org/w/index.php?title=हीलियम&oldid=697996" से लिहल गइल\nएह पन्ना पर आखिरी बेर संपादन 17 जुलाई 2021 के 17:23 बजे भइल रहल।


खुदकुशी करे वालन पर ममता जन करीं – बतंगड़ – 89 – Anjoria\nजून 24, 2018 बतंगड़, ममता जन करीं\nममता बनर्जी देश के पीएम बने ला पूरा जोर शोर से लागल बाड़ी. अगर सीधे हाथ ना हो पाई त हाथ टेढ़ो करे उनुका आवेला. आ हाथ वालन के एकर पूरा अनुभव बा. हमार उनुका से एके गो निहोरा बा कि हे ममतामयी दीदी, हे जम्हूरियत के देवी, तोहरा राज में खुदकुशी करे वालन पर ममता देखवला के जरुरत नइखे. ऊ लोग खुदकुशी कर पावे ओहसे पहिलहीं ओह लोग के जेल में डाल द. ई मत सोचऽ कि ओकर सबूत कहाँ से ले आवल जाई. सबले बड़का सबूत त इहे बा कि ई लोग तोहरा राज में रहिओ के तोहार खिलाफत करत बा. बंगाल के डायरेक्ट एक्शन वाला दिन भुला गइल बा. आ एही चलते तोहरा कार्यकर्तन के डायरेक्ट एक्शन करे के पड़त बा. अब पुरुलिया में हालही में दू गो लाश गाछ भा पोल पर लटकत मिलला का बाद पुलिस का तरफ से आइल बयान कि ई खदकुशिओ के मामिला हो सकेला हमरा के एगो पुरान चुटकुला ईयाद करा दिहलसि. पुलिस एक बेर एगो साहित्यप्रेमी के गिरफ्तार क के ओकरा पर आत्म हत्या करे के कोशिश करे के आरोप लगवलसि. अदालत पुछलसि कि एकर सबूत का बा कि ऊ खुदकुशी कइल चाहत रहुवे, पुलिस के सहज जवाब रहुवे कि तीस गो कवियन का बीचे ई आदमी अकेले बइठल रहुवे हुजूर. आ एही तर्ज पर जे लोग बंगाल में रहिओ के तोहार खिलाफत करत बा ओहू लोग के खुदकुशी करे का कोशिश का आरोप में जेल में डालल जा सकेला.\nसचहूं खुदकुशी करे के एहले बढ़िया सुबूत का हो सकेला. आ बंगाल में रहे वाला लोग अगर तोहरा ममता भरल शासन से खुश नइखे त मुअले नू चाहत बा. ओकरा के खुदकुशिए नू कहल जाई. एहसे हमार एके गो निहोरा बा कि एहसे पहिले कि कुछ अउर लोग खुदकुशी करे का राह पर आगा बढ़े ओहसे पहिलहीं ओह लोग के गिरफ्तार कर लेबे के फरमान जारी कर द दिदिया. आ पुलिस वाला त बस तोहरा एक इशारा पर सबकुछ करे ला तइयार बइठल बाड़ें. बस चिन्ता एकही बा कि ओतना जेल कहाँ से ले आवल जाई काहे कि दिनो दिन एह खुदकुशी करे वालन के गिनिती बढ़ले जात बा. देखऽ तोहरा लगे कुछ ना कुछ उपाय जरुरे होखी. आखिर बंगला देश से आवे वाला घुसपैठियन ला , सगरी इन्तजाम होइए जा रहल बा तोहरा बंगाल में.\nबाकिर ओहू ले बड़ चिन्ता ई होखे वाला बा कि बहुते हिन्दू लोग अब मोदी से नाराजगी देखावत बाड़ें कि जब ई हिन्दू ला कुछ करते नइखन त इनुका के भोट काहे दीहल जाव. ई लोग तरह-तरह के नाम पर, तरह-तरह के बहाना बना के अपना के हिन्दू जतावत मोदी के खिलाफ हवा बनावे में लागल बाड़ें. सुनत बानी कि ओह लोग के लुभावे -बझावे ला बड़का विरोधी गोल आपन खजाना खोल के बइठल बा आ अगिला चुनाव आवत आवत बहुते लोग ओह खजाना में से आपन-आपन बखरा उठावे का फेर में लाग गइल बा. केहू आरक्षण विरोध का नाम पर, केहू पेट्रोल डीजल का नाम पर, केहू इन्कम टैक्स का नाम पर अपना के नोटा वाला बनावे-बतावे में लागल बा. इहो लोग त एक तरह से खुदकुशिए करे का राह पर बा. जानत बानी कि शान्ति प्रेमी लोग एह लोग के साथे ले के पूरा देश के शान्त करे के बेंवत रखले बा. बस समय का इन्तजार में बा लोग. कबो एह बहाने त कबो ओह बहाने ई लोग आपन गिनिती बढ़वले जात बा आ बाकी हिन्दुस्तान एह गलतफहमी में जी रहल बा कि शान्ति आ सद्भाव बनवले राखे के सबले सहज राह इहे बा कि अपना दुश्मन के गले लगा ला. ओकरे साथे हो ल.


स्मृतिशेष मजदूर नेता रामदेव सिंह – Hum Bhojpuria\nCategory: आलेख , धरोहर\nजन्मतिथि- 8 अक्टूबर 1935\nपुण्यतिथि- 14 अप्रैल 2022\nबाबूजी ना रहलें। ना रहलें हिंडाल्को के मजदूर नेता रामदेव बाबू। 14 अप्रैल 2022 के 87 बरिस के उमिर में उनकर निधन हो गइल। एक झटका में चल गइलें। भोरे उठ के पार्क में टहललें, सोसाइटी के गार्ड सब से रोज के तरह ओकनी के घर-दुआर, खेत-खरिहान के हाल-चाल पूछलें, अपना दिनचर्या के सब काम खुदे कइलें, पूड़ी बनवा के खइलें, वीडियो कॉल पर पोता-पोती से बतिअइलें आ रात के पौने आठ बजे खाए से मना क के आँख मूदलें त फेर आँखें ना खोललें। सवा आठ बजे डॉक्टर अइलें, देखलें आ कहलें कि सब खतम।\nअइसे केहू जाला भला ! .. बाकिर बाबूजी गइलें। लोग कहत बा कि अइसे गइल सौभाग्य के बात होला। कवनों पुण्यात्मा के हीं प्राण अइसे माने एतना आसानी से निकलेला। ई कमाल के महाप्रयाण बा।\nअंत समय ले बाबूजी के ना कवनों शुगर, ना बीपी, ना आँख प चश्मा। हाँ, अंतिम समय में मेमोरी के कुछ गड़बड़ी जरूर हो गइल रहे। बाबूजी अक्सर हमरा से पूछस- राजनाथ सिंह से मिले ? ...आ गड़करी से? आ चंद्रशेखर जी के लइकवा ...का नाम ह, नीरज शेखर से? सबको बोलना रेणुकूट, मिर्जापुर वाले रामदेव जी याद कर रहे थे। फिर राजनीतिक जीवन के बहुत सारा घटना बड़बड़ाये लागस, बेतरतीब तरीका से... मतलब दाल में के भात में आ भात में के दाल में टाइप। कहीं के कहानी कहीं जुड़ जाय। .. दरअसल रेनुकूट से सटल पिपरी पुलिस स्टेशन के पास हमार जे निवास स्थान बा, उहाँ कवनों जमाना में लोहिया जी, जेपी जी, राजनारायण जी, चौधरी चरण सिंह, लालू जी, विश्वनाथ प्रताप सिंह, जॉर्ज फर्नांडीज़, चंद्रशेखर जी आ राजनाथ जी आदि के आना-जाना आ लिट्टी-मुर्गा पार्टी आम बात रहे।‘’\nखैर, अब त ई सब एगो कहानी हो गइल। कहानी त बाबुओजी हो गइलें। ऊ एक मुठ्ठी राख हो गइलें। अंतिम साँस लिहलें कलकता में बाकिर अंतिम संस्कार भइल उनका कर्मभूमि रेनूकूट में। रिहंद बाँध के श्मशान घाट पर 15 अप्रैल के ऊ पंचतत्व में विलीन हो गइलें।\nजब हम लइका रहनी त बाबूजी दिन-रात सामाजिक काम में व्यस्त रहत रहलें आ जब बाबूजी बूढ़ भइलें त हम व्यस्त रहे लगनी। त साथ-सानिध्य कमे मिलल। हम अंतिम समय में भी ओतना समय ना दे पवनी बाकिर हमरा संतोष बा कि हमार माई हमेशा बाबूजी के साथे रहल आ छोट भाई धर्मेन्द्र आ उनकर परिवार भा भईया आ उनकर परिवार श्रवण कुमार के तरह उनकर सेवा कइलस। एह मामला में हम भाग के छोट रहनी आ अब त बाबूजी चलिये गइलें।\nकबो-कबो हम सोचीलें कि काश ! बाबूजी हमरा में पूरा तरह से उतर जइते। उहे हिम्मत, उहे साहस, उहे ललकार, उहे तेवर, उहे ईमानदारी आ उहे मिजाज ...\n28 अप्रैल के बाबूजी के ईयाद में एगो श्रद्धांजलि सभा आयोजित भइल। ओह में बाबूजी के इष्ट-मित्र, संघर्ष के दिन के साथी-सहकर्मी आ स्नेही-शुभचिंतक के माध्यम से समाज आ मानवीय मूल्यन के प्रति उनका निष्ठा, प्रतिबद्धता, जीवटता, जीवंतता, बेबाकीपन आ जुझारूपन पर संवाद सुने के मिलल। बहुत सारा नया आ प्रेरक कहानी मालूम भइल जवना के बाबूजी पर केंद्रित किताब में शामिल कइल जाई।\nफिलहाल भोजपुरी जंक्शन पत्रिका के माई-बाबूजी विशेषांक में ‘ हमार बाबूजी ‘ स्तम्भ के अंतर्गत बाबूजी के जवन कहानी लिखले रहनी, ऊ श्रद्धांजलि स्वरूप साझा कर रहल बानी।\n« दुनिया में युद्ध ना बुद्ध के दरकार बा


रजनीकांत स्टाइल में मनोज तिवारी बनल बाड़े मर्द नं॰ १ – Anjoria\nभोजपुरी सिनेमा के मेगा स्टार मनोज तिवारी भोजपुरी फिल्म “मर्द नं॰ १” में रजनीकांत का तरह सिगरेट लहरावत, आ हवा में कलाबाजी खात नजर आवे जा रहल बाड़े, फिल्म के सबले खास बाति ई बा कि एकरा के एकही साथ बारह देस में रिलीज करावल जाई. भोजपुरी आ तेलुगू में बनल एह फिल्म के निर्माता ह७वें बी ओबुलसुब्बा रेड्डी, जे एहसे पहिले “निरहुआ नं॰ १” आ “खिलाड़ी नं॰ १” बना चुकल बाड़न. फिल्म के बाकी कलाकारन में हास्य अभिनेता मनोज टाइगर, मुख्तार कान, मधु, चिट्टू बाबू आ विकास सिंह शामिल बाड़े.


एस एस फिल्म फैक्ट्री के बैनर, निर्माता श्रवण कुमार आ निर्देशक पराग पाटिल के भोजपुरी फिलिम ‘गरदा’ चेन्नई, बिहार, झारखण्ड, मुंबई अउर गुजरात में सफलता के झंडा गाड़ लिहला का बाद 18 जुलाई से उत्तर प्रदेश आ दिल्ली में आपन परचम फहरावत बावे. निर्माता श्रवण कुमार चूंकि उत्तरे प्रदेश केपूरा पढ़ीं…\nचेन्नई के सिनेमाघरन में धमाकेदार रिलीज का बाद भोजपुरी फ़िलिम ‘गरदा’ बिहारो के सिनेमाघरन में सफलता के झंडा पहरवलसि. एस एस फिल्म फैक्ट्री के परोसल आ एस के फिल्मस (चेन्नई) के बनावल एह फिलिम के अब मुम्बई आ गुज़रातो में रिलीज क दिहल गइल बा आ एहिजो ई फिलिम गरदापूरा पढ़ीं…\nचेन्नई में रिलीज हो के ‘गरदा’ फ़िलिम इतिहास रचलसि आ अब बिहारो में गरदा मचा दिहलसि. पिछला 28 मार्च के बिहार के पैंतीस गो सिनेमाघर में ‘गरदा’ रिलीज भइल त अइसन ओपनिंग बटोरलसि जवन आजु का तारीख में बड़का स्टारो लोग नंइखे बटोर पावत. मजे के बाति त इ भइलपूरा पढ़ीं…\nएस एस फिल्म फैक्ट्री के परोसल आ एस के फिल्मस (चेन्नई) के बैनर में बनल निर्माता श्रवण कुमार एच के फिलिम “गरदा” जब चेन्नई (मद्रास) में रिलीज भइल त एगो इतिहासे रच दिहलसि. शुक 14 मार्च के दूइए गो सिनेमाघर में रिलीज फिलिम के सफलता देख शनिचर का दिने छहपूरा पढ़ीं…\nबिहार में जल्दिए देखावल जाई “गरदा” परोसा – एस एस फिल्म फैक्टरी बैनर – एस के फिल्म्स निर्माता – श्रवण कुमार लेखक आ निर्देशक – पराग पाटिल सिनेमै, टोग्राफर – जगमिन्दर हुन्डल नृत्य निर्देशक – संतोष कुमार आ मयंक मारधाड़ निर्देशक – हीरा यादव कार्यकारी निर्माता – रमेश चन्द्र शर्मापूरा पढ़ीं…


सब एक ही बिरादरी के हउवें सँ – Anjoria\nसब एक ही बिरादरी के हउवें सँ\nदिसम्बर 26, 2010 रंजन भट्टाचार्य, राजग के महारैली, सुषमा स्वराज\nबियफे का भोरे सन्मार्ग कार्यालय में एगो बुजुर्ग आचार्य के फोन आइल. ऊ बुध का दिने दिल्ली में राजग के महारैली का बारे में आपन राय बतावत रहलें. ओह रैली में आडवाणी जी (जी हँ, उहे लालकृष्ण आडवाणी) पी एम से कहलें कि जे पी सी के गठन करीं ना त इस्तीफा दे दीं. बाकिर आचार्य प्रवर आडवाणी जी के चर्चा ना कइलें. ऊ खास करके सुषमा स्वराज जी के भाषण के बात करत रहलें आ बहुते निराश बुझात रहलें.\nबेशक बड़ जिगरवालन के काम ह पॉलिटिशियंस के सुनल. सुषमा जी ओह रैली में जवने कहली ओकरा के पूरा देश सुनलसि. ऊ भ्रष्टाचार पर बोलत रहली आ बहुते प्रभावी तरीका से ऊ कहली कि लोकतंत्र के चारों स्तम्भ – सरकार, संसद, प्रेस, अउर जज – कॉरपोरेट वर्ल्र्ड का सोझा बिका गइलें. ऊ दरअसल नीरा राडिया टेप कांड कर जिक्र करत रहली.\nसुने वालन के करेजा मुँह तक आ गइल कि अब ऊ कुछ अउरी बोलीहें. काहे कि जेबिकाइल ओकर नाम त सभे ले रहल बा, कुछ के त इस्तीफो ले लिहल गइल बा, कुछ लजाईल आपन मुँह छुपावत घूमत फिरत बाड़ैं, बाकिर जे खरीदल ओकनी का बारे में सभे चुप बा. लोकतंत्र के चारो खंभन में पइसा के दियाका लगावे वाला एह उद्योगपतियन का बारे में शायद सुषमा जी कुछ कहीहन, ओह लोग के भरल सभा में नंगा करीहें. बाकिर सभके निराश होखे के पड़ल.\nसुषमा जी अपना भाषण में कवनो धन्नासेठ के नाम ना लिहली. भ्रष्टाचार का खिलाफ “तलवार” लेके संग्राम में निकलल एह शूरवीरन में से केहू का लगे अतना हिम्मत बा रहुवे कि ऊ लोकतंत्र के चारों खंभन के खरीदे के जुर्रत करे वाला कवनो इंडस्ट्रियलिस्ट के नाम ले लेसु.\n2 जी स्पेक्ट्रम मामले में पूर्व मंत्री ए राजा फंसल बाड़न. सीएजी का रिपोर्ट का मुताबिक ऊ देश के 1 लाख 76 हजार करोड़ रुपये के नुकसान करवलें. भाजपा के राष्ट्रीय प्रमुख नितिन गडकरी अक्सर एह रकम के बड़ा जोश आ नाराजगी का साथ जिक्र करेलें. बाकिर अगर देश के 1 लाख 76 हजार करोड़ के नुकसान भइल त केहू त होई जेकरा एह 1 लाख 76 हजार करोड़ के फायदा भइल होखी ? के ह ऊ लोग ? एही टेलीकॉम कंपनियन के मालिक. त एह लोग के नाम लेबे में अतना लाज काहे लागत बा रउरा ?\nसुषमा जी से दू गो सवाल बा, पहिला ई कि जगमोहन जब संचार मंत्री रहलें त उनुका के काहे हटावल गइल रहे ? अतना किरपा करब का कि बता देम कि उनुका के हटवावे वाला कवन लोग रहे ? दोसरका सवाल बा कि नीरा राडिया टेप कांड में एगो रंजनो भट्टाचार्य के आवाज बा. बता सकब कि ऊ के ह ?\nसुषमा जी नाम ना ले सकीहें, काहे कि जवना थैलीशाहन के नाम उछली उहे त सगरी राजनेतवन के अन्नदाता हउवें. अपना थरिया में केहू छेद करेला भला ? अगर राम जी का दया से भा महंगाई डायन का मदद से सत्ता में आइयो गइनी त बाद में खिआई के ? आचार्य श्री बहुते निराशा से फोन पर कहलें.. सब एक ही बिरादरी के हउवें सँ.\nसचमुच भगवा होखे भा खादी. कवनो में कवनो अन्तर नइखे. दुनु के मकसद पहिले जनता के वोट के बल पर सत्ता हथियावल आ फेर ओह सत्ता का बल पर ओही पूंजीपतियन से पइसा कमाइल बा.\nभोजपुरी के सम्मान के लडाई तेज होई – मनोज


खेसारी लाल यादव के ‘बाबरी मस्जिद’ के पहिला झलक जारी भइल – Anjoria\nफरवरी 11, 2017 खेसारी लाल यादव, पहिला झलक, बाबरी मस्जिद\nखेसारी लाल के नया भोजपुरी फिलिम ‘बाबरी मस्जिद’ के पहुलका झलक पिछला दिने मुम्बई में जारी हो गइल.\nएक तरफ आजुकाल्हु खेसारी लाल के फिलिम ‘मेहंदी लगाकर रखना’ बॉक्स ऑफिस पर धमाल मचवले बिया ओहीजे दोसरा तरफ माँ केला देवी फिल्म के बैनर तर बनल भोजपुरी फिलिम ‘बाबरी मस्जिद’ के पोस्टरो के पब्लिक बहुते चाव से देखत बाड़ें\nफिलिम बाबरी मस्जिद के पोस्टर देख के खेसारीओ लाल खूब खुश बाड़न. फिलिम के निर्माता धीरेन्द्र चौबे बतावत बाड़न कि एह फिलिम के फगुआ का मौका प रिलीज कइल जाई.\nबाबरी मस्जिद फिल्म में खेसारी लाल यादव का साथे काजल राघवानी, अवधेश मिश्र , संजय पांडेय , बृजेश त्रिपाठी , ऋतू पांडेय , त्रिशा खान , के.के .गोस्वामी , पप्पू यादव , देव सिंह अउर सम्भवना सेठ जइसन साथी कलाकार नजर आवे वाला बाड़न.\nफिलहॉल फिलिम के पोस्ट प्रोडक्शन के काम मुम्बई के ऑडियो लैब में कइल जा रहल बा. एकर निर्देशक देव पांडेय हउवन.


सुनील दुबे के टक्कर विनय आनंद से – Anjoria\nसुनील दुबे के टक्कर विनय आनंद से\nनजर फिल्मस् इंटरटेंमेंट के बैनर तले बनल भोजपुरी फिल्म ‘आज का दबंग दमाद’ में नवही एक्टर सुनील दुबे आ विनय आनंद के जबरदस्त एक्शन पहिला बेर परदा पर 12 अक्टूबर से देखे के मिली जब एह फिलिम के रिलीज कइल जाई.\n“आज का दबंग दमाद” पूरा तरह से रोमांटिक आ मनोरंजन से भरल फिलम हवे. एकर शूटिंग मध्य प्रदेश के भोपाल का खूबसूरत पहाड़ियन आ जंगलन में कइल गइल बा. अतना खूबसूरत लोकेशन पर अबही ले कवनो भोजपुरी फिलिम के शूटिंग नइख भइल. अह फिलिम से सुनील दुबे पहिला बेर सिनेमा का परदा पर पेश भइल बाड़ें.\nनिर्माता भरत गणेशमल जैन आ निर्देशक विनोद तिवारी, गीतकार बिनय बिहारी, संगीतकार अमन श्लोक, छायांकनकरेवला मनोज कु. झाला, नृत्यनिर्देशक महादेवन, फाईट मास्टर सिंग इज किंग हउवें.\nमुख्य कलाकार विनय आनंद, सुनील दुबे, कल्पना शाह, रानी चतुर्वेदी, ब्रजेश त्रिपाठी, गोपाल राय, वैभव राय, महेन्द्र त्रिपाठी वगैरह हउवें.\nमनोज पाण्डेय के ‘सौगंध गंगा मईया की’ मुंबईओ में सुपर-डुपर हिट\nअपूर्वा आ दिनेशलाल यादव एक साथ


हम एक हों | गीत By Sanjiv • High On Poems\nApril 27, 2015 December 26, 2019\nPhoto by kannanokannan\nहम एक हों, हम नेक हों, बल दो हमें जगदंबिके\nनित प्रात हो हम साथ हों नत माथ हो जगवन्दिते,\nअसहाय के प्रति हों सहायक हो न कोई भी दुखी|\nमत नाम दो मत दाम दो मत काम दो हमको पुन:,\nयदि दो हमें बलिदान का यश दो, न हों ज़िन्दा रहें\nकुछ काम मातु! न आ सके नर हो, न शर्मिंदा रहें|\nतज दें सभी अभिमान को हर आदमी गुणवान हो\nहँस दे लुटा निज ज्ञान को हर लेखनी मतिमान हो,\nतरु हों हरे वसुधा हँसे नदियाँ सदा बहती रहें\nकर आरती माँ भारती! हम हों सुखी रसखान हों|\nमतभेद को मनभेद को पग के तले कुचलें बिठा,\nतव आरती माँ भारती! हम एक होकर गा सकें|\nFresh एकता Poems भारत Poems you will love Vocal वंदना Poems


भोजपुरी विशेष - बनारस रफ्तार में नाही रस में चलेला , Bhojpuri special traffic of Varanasi is very slow no one is in harry and enjoy kashi – News18 हिंदी\nभोजपुरी विशेष - बनारस रफ्तार में नाही रस में चलेला\nसदगति के शहर बनारस के आपन गति ह अउर वही से ताल मिला लिहले पर रस मिलेला.\nइ बनारस हौ भइया. भीड़ भड़क्का त हौ इहां, लेकिन एही में मजा ल. बंबई गयल हउवा कि नाही? जइसे उहां के लोकल में लोग धक्का क मजा लेलन, ओेइसय बनारस के समझ ला. तब बनारस क मजा पइबा.\nLast Updated : December 18, 2020, 15:13 IST\nबनारस के कबीरचउरा इलाके में पिपलानी कटरा पर पप्पू क अड़ी सबेरे सबेरे महल्ला के चहपियवन से जमल हौ. एही बीच दुकानी के भीतर बेंच पर बइठल दुइ नवजवान बे्रड-मलाई भिड़उले के बाद डकार लेत क कहत हयन, ’’वाह गुरु, मजा आपवार गयल. अइसन ब्रेड-मलाई नाही खइले रहली एकरे पहिले. काली क थकान मिटि गयल. सड़क पर चलब त नरक बा इहां. कमाल हौ यार, पता नाही इहां क लोग कइसे चलयलन. इहां त नौ दिन चले ढाई कोस वाली हालत बा.’’\nये भी पढ़े : भोजपुरी में जानि रहस्य में डूबल अघोर साधना के बारे में\nपप्पू कोइला के भट्ठी पर चाय उबालत हयन. चाय क इ अड़ी इलाके में प्रसिद्ध हौ. बनारस में अस्सी पर भी पप्पू क अड़ी हौ. दूनो पप्पू अलग-अलग हयन. लेकिन दूनो चाय ही बेचयलन. पिपलानी कटरा वाले पप्पू के अड़ी पर गरमी में लस्सी भी बिचाला. पढ़ाई के दौरान आपन निवास कबीरचउरा महल्ला में ही रहल. सबेरे क शुरुआत पप्पू के अड़ी से होय. तबला सम्राट गोदई महराज, किशन महराज से लेइके नामी कथक नर्तकी सितारा देवी तक से मुलाकात एही अड़ी पर भयल हौ. अब इ तीनों कलाकार दुनिया में नाही बायन, लेकिन सबकर स्मृति अबही भी दिमाग में मौजूद बा. पप्पू महल्ला में पप्पू भइया के नाम से मशहूर हयन. महल्ला क लोग दुकानी पहुंचतय खाली एतना भर कहियय -पप्पू भइया. बस उ समझि गइलन कि एन्हय चाय क कवन खुराक देवय के हौ. केहूं के कड़क, त केहूं के चीनी कम त केहूं के फीकी चाय चाहयला. पप्पू के दिमाग में सबकर पसंद दर्ज हौ.\nसबेरे सबेरे पप्पू क चाय अउर चाय के बाद सड़क ओह पार छन्नू क पान घुलउले के बाद पंडित किशन महराज के अखबार लेइके ओही कुर्सी लगाइके बइठि जाय. कई सारा लोग ओनसे मिलय सबेरे ओही ठिअन पहुंचि जाय. बगलय में पंडित जी क घर भी रहल.\nचाय - मलाई और अड़ी\nपप्पू के अड़ी पर जब से चाय, ब्रेड-बटर के अलावा मलाई-ब्रेड क नाश्ता बिचाए लगल, तब से दुकानी पर भीड़ बढि गयल हौ. महल्लय में खुद क तबेला हौ, अउर सबेरे ताजा सुच्चा दूध दूहि के दुकानी पर आइ जाला. बड़ा से डेगा में दूध खउलल करयला, मलाई एक जगह जुटाइ लिहल जाला. जबतक ताजा मलाई क स्टॉक रहयला, बे्रड-मलाई बनयला. मलाई क स्टक खतम त फिर ग्राहकन के दूसरे दिना क इंतजार करय के पड़यला. एह के नाते ब्रेड-मलाई क मुरीद लोग सबेरय दुकानी पर धमकि पड़यलन. ब्रेड-मलाई पहिले महल्ला में प्रसिद्ध भयल, ओकरे बाद धीरे-धीरे एकर प्रसिद्धि महल्ला से बहरे कहां-कहां तक पहुंचि गयल, एकर हिसाब नाही बा. छोटे आकार क ब्रेड पहिले भट्ठी पर तबीयत से सेंकि जाला. सेंकला से ब्रेड कुरकुरा होइ जाला. ओकरे बाद ब्रेड के ऊपर ताजा सुच्चा दूध से निकलल ताजी मलाई क तह बिछावल जाला, बल्कि लादल जाला. कहय क मतलब ब्रेड पर मलाई बिछावय में तनी-सा भी कंजूसी नाही होत. अधिक से अधिक जेतना मलाई आइ जाय, ओतना. दिल्ली वाली हालत नाही हौ कि होटले में चावल मांगा त प्लेट पर फइलाइ के देइ देइहय, अउर बटोरि द त चार चम्मच से जादा चावल नाही रहत. ब्रेड पर भरपूर मलाई बिछउला के बाद ऊपर से चीनी क भुरभुरा. चीनी न चाही त पहिलय बताइ द. मलाई-ब्रेड तइयार, अउर मुंहे में पानी.\nअंगरेजी क वरिष्ठ पत्रकार, सहकर्मी, मित्र एम.आर. नारायणस्वामी एक दइया हमरे संगे बनारस गइलन. बनारस क ओनकर पहिली यात्रा रहल. सबेरे क चाय पप्पू के अड़ी पर भयल. पहिले मलाई-ब्र्रेड, फिर चाय. नारायणस्वामी मलाई-ब्रेड खाइके उछलि पड़लन. चार दिना बनारस रहलन, हर रोज सबेरे मलाई-ब्रेड क नियम बनि गयल. ओकरे बाद उ कई बार बनारस गइलन. कुछ बार त हम साथे रहे, कुछ बार उ अकेलय रहलन. लेकिन जेतना बार उ बनारस क यात्रा कइलन, पप्पू क ब्रेड-मलाई अउर चाय नाही भूलइलन.\nनवजवानन क अनुभव\nअब वापस दूनो नवजवानन पर. दूनो नवजवान भी पहिली बार पप्पू के अड़ी पर पहुंचल रहलन चाय के तलाश में. मलाई-ब्रेड बनत देखि के आर्डर देइ देहलन. दूनो क पहिला अनुभव रहल. ब्रेड के साथ जब ओकर दुगुना मलाई गला के नीचे उतरल त नवजवानन क करेजा तर होइ गयल. अनायासय बोलि पड़लन कि “काली क थकान उतरि गयल. वाह बनारस.”\nपप्पू क उमर ओह समय 25-30 के बीच रहल होई. काने में दूनो नवजवानन क अवाज गयल त चाय क पुरवा पकड़ावत क पूछि बइठलन, “का भयल भइया, आप लोग कहां से आयल हयन. बनारस पहिली बार आयल हउवा का?’’ ओहर से जवाब आयल, ‘‘हा भइया बनारस पहिली बार हौ. लेकिन शहर क जवन हालत बा कि इहां त चलब मुश्किल बा. काल सारनाथ से होटल तक आवय में पूरा तीन घंटा ट्रैफिक में धूर, धुंआ खाए के पड़ल. दिमाग पगलाइ गयल. एहसे कम समय में परसो इलाहाबाद से बनारस आइ गयल रहे. लेकिन तोहरे मलाई-ब्रेड से थकान दूर होइ गयल. अइसन मलाई-ब्रेड नाही खइले रहली. बनारस से सारा गिला-शिकवा दूर.’’\nअब पप्पू क बारी, “का करबा, इ बनारस हौ भइया. भीड़ भड़क्का त हौ इहां, लेकिन एही में मजा ल. बंबई गयल हउवा कि नाही? जइसे उहां के लोकल में लोग धक्का क मजा लेलन, ओेइसय बनारस के समझ ला. तब बनारस क मजा पइबा. इहां कदम कदम पर मस्ती मिली आप के. रफ्तार चहबा त न मिली. बनारस अपने रस में चलयला. पुराना शहर हौ न. आदमी एतना बढ़ि गयल हउअन, कहां जइहय सब. बाबा विश्वनाथ क कृपा से चलत हौ बनारस. इहां आवा त टाइम लेइके आवा. कत्तौ जाए के होय त टाइम लेइके निकला. गाड़ी-घोड़ा शहर के बहरय छोड़ि द. अराम से मस्ती में घूमा. आजू क शहर थोरौ हौ इ, जब मोटर-गाड़ी नाही रहल तब क हौ. गंगा जी गइला कि नाही? जइह त पक्का महाल से होत गली-गली जइह. असली बनारस देखय क मिली. बनारस गली क शहर हौ. केतना दिना हउवा अबही?’’ पप्पू थोड़य में बनारस क बखान कइ देहलन. दूनो नवजवान जी जी करत चाय खतम कइलन, अउर अड़ी से निकलि गइलन.\nबहरे से जाए वालन के बनारस क यातायात वाकई परेशान करयला. लोगन के आश्चर्य होला कि बनारस क लोग कइसे घरे से निकलयलन, कइसे कामकाज करयलन. एक जगह से दूसरे जगह जालन कइसे? लेकिन बनारस इ सारा सवाल के दरकिनार कइके जीवन जीयय क आदी होइ चुकल हौ. बनारस अपने रस में चलयला, बनारस क लोगन बदे जाम जीवन क हिस्सा बनि गयल हौ. जाम मतलब यातायात जाम, बोतल वाला नाही. बनारस में बोतल के बदले बूटी जादा छनयला. बनासी लोग जाम में भी मस्ती कइ लेलन. पीछे से गाड़ी में धक्का लगला पर भी लड़ाई-झगड़ा नाही. बस “वाह रजा, देखत ना हउवा, भिड़ाइ देत हउवा,’’ मुस्कियात क एतना कहि के आगे बढ़ि जालन. मस्ती ही बनारसी लोगन क असली पूंजी हौ. तबय त हर बनारसी कहयला -थोड़य खाय बनरसय रहय.\nबनारस क यातायात सुधारय क बड़ी कोशिश भयल. शहर क भीड़ कम करय बदे नई काशी तक बसावल गयल. लेकिन बनारस पर कवनो फरक नाही पड़ल. बनारस क लोग गोदौलिया, चैक, पक्का महाल अउर गंगा घाट के बिना नाही जी पउतन. दिन में एक बार त गोदौलिया अउर गंगा घाट जाए के चहबय करी. बनारस अपने तई ही चलयला. बनारस में जेतना मोटर-गाड़ी, भीड़ बढ़ि गयल हौ, ओतना क झेलय क क्षमता शहर क नाही हौ. पहिले कचहरी से गोदौलिया, मैदागिन अउर लंका तक सिटी बस चलय. हम सब गांव से शहर आई त काॅलेज पहुंचय बदे कचहरी से सिटी बस लेई. लेकिन आज गोदौलिया तक साइकिल रिक्शा नाही जाइ पावत हयन. भीड़ बहुत बढ़ि गयल हौ. सन 1950 में बनारस शहर क आबादी 362,923 रहल. आज 2020 में आबादी बढ़ि के 1,664,942 होइ गयल हौ. यानी पांच गुना से जादा. एकरे अलावा हर साल लगभग 60 लाख देसी-विदेशी सैलानी भी बनारस आवयलन. यानी लगभग 16 हजार सैलानी प्रति दिन.\nसबकर काम-धंधा हौ. शहर में इहां से उहां आवय-जाए के पड़यला. आवय-जाए बदे आज के तारीख में केहू अइसन नाही बा जेकरे छोट-बड़ गाड़ी न होय. एतना आदमी, एतना गाड़ी जब सड़क पर उतरिहय त बनारस क गलीनुमा सड़़किन क का हाल होई. प्रधानमंत्री नरेंद्र मोदी 2014 में जापान यात्रा के दौरान जापानी प्रधानमंत्री के साथ एक समझौता पर हस्ताक्षर कइले रहलन. इ समझौता बनारस के स्मार्ट सिटी बनावय बदे रहल. एह दिशा में काफी काम भी भयल, लेकिन बनारस क भीड़ कहां उठाइके लेइ जाबा. एनएच-29, एनएच-2, पूर्वांचल एक्सप्रेसवे और जीटी रोड जइसन राजमार्ग वाराणसी से जुड़ल हयन. चार-चार ठे रेलवे स्टेशन हयन. हवाई अड्डा बा. बहरे से आवय वाला लोग फटाक से बनारस पहुंच जालन, लेकिन बनारस पहुंचला के बाद कहां जइबा? जाम में त फंसही के पड़ी. फिलहाल बनारस के जाम क कवनो ठोस समाधान नाही हौ, अउर न त एकर कवनो अबही उम्मीद ही देखात बा.\nTags: Article in Bhojpuri, Traffic Department, Varanasi news


Bhojpuri Movies Superstar Khesari Lal Yadav Birthday Special Story read in Bhojpuri Litti Chokha Bhojpuri Spl: आज ह ‘ठीक है..’ सिंगर खेसारी लाल यादव के B'Day, पढ़ीं उनकर फर्श से अर्श तक पहुंचे के कहानी– News18 Hindi\nBhojpuri Spl: आज ह ‘ठीक है..’ सिंगर खेसारी लाल यादव के B'Day, पढ़ीं उनकर फर्श से अर्श तक पहुंचे के कहानी\nआज खेसारी लाल यादव के जन्मदिन (Khesari Lal Yadav Birthday) हs. खेसारी (Khesari Lal Yadav) के बचपन भी बहुते कठिनाई में गुजरल. पढ़े के दौर में उनका हाथ में भैंस के पगहा आ गइल. उनके पिताजी दिल्ली के ओखला के संजय कॉलोनी फेज2में एगो झुग्गी में रहस आ चना बेंचस. खेसारी जब बड़ भइलें त उहो करीब2साल तक अपना पिता के साथ ऊहें दिल्ली रहके लिट्टी-चोखा बेचलें आ ओही पइसा से गाना के कैसेट निकललें.\nLast Updated : March 15, 2021, 14:01 IST\nमेहनत के साथे जब किस्मत के जोग होला त इंसान सफलता के शिखर पर पहुँच जाला बाकिर रउआ मेहनत करत रहीं लेकिन किस्मत के छौंका ना लागे त जीवन में कुछ विशेष हासिल ना होई. कहे के माने बा कि किस्मतवो ओकरे पंजरी बइठी जे लागल रही, चलत रही, कोशिश करत रही. आज इ बात के सच साबित करे वाला एगो कलाकार के जनम दिन ह, उनके नाम ह खेसारी लाल यादव (Khesari Lal Yadav)...ठीक है?\nठीक है...एही से कहनी हं कि खेसारी के सबसे मशहूर गीत के बोले बा ‘ठीक है’ (Thik Hai). इ गाना खेसारी के रातो रात देश दुनिया में दूसरा भाषा के लोगन में भी मशहूर कर देलस. जइसे लॉलीपॉप लागेलू (Lollypop Lagelu) से पवन सिंह (Pawan Singh) दुनिया में हिट भइलें ओसहीं इ गाना खेसारी खातिर वरदान साबित भइल. आज खेसारी लाल भोजपुरिया सिनेमा संसार से आगे निकल के हिन्दी पट्टी में भी जानल-सुनल-पहचानल जाए लागल बाड़ें, बाकिर इ अचानके ना भइल. एकरा पीछे उनके बीसियों साल के संघर्ष बा. उनका के लोग देसीपन आ ठेंठ भोजपुरी खातिर पसंद करेला.\n15 मार्च 1986 के दिन जनमल खेसारी के शुरूआती जीवन बड़ा मुश्किल में रहल बा. उनके जनमें बड़ा गजन में भइल. उनके घर कच्चा रहे आ बारिश के वजह से ढह गइल रहे. एही से उनकर माई उनके पड़ोसी के पक्का मकान में जन्म देहली. खेसारी तीन भाई में सबसे छोट हउवें. उनका संयुक्त परिवार में चाचा-चाची अउरिओ लोग के चार गो लइका आ इनके माई-बाप, भाई लोग बा. खेसारी के बचपन भी बहुते कठिनाई में गुजरल. पढ़े के दौर में उनका हाथ में भैंस के पगहा आ गइल. उनके पिताजी दिल्ली के ओखला के संजय कॉलोनी फेज2में एगो झुग्गी में रहस आ चना बेंचस. खेसारी जब बड़ भइलें त उहो करीब2साल तक अपना पिता के साथ ऊहें दिल्ली रहके लिट्टी-चोखा बेचलें आ ओही पइसा से गाना के कैसेट निकललें.\nखेसारी शुरूये से गावे बजावे में ध्यान लगावे लगलें. उनके गाँव रसूलपुर में ही महाभारत अउरी रामायण के कथा गाके सुनावे वाला उनके गुरु कमलाकांत मिश्र व्यास खेसारी के झाल बजावे के काम सौंप देहलें. खेसारी झाल बजावे के साथ कोरस गावत रहलें. फेर धीरे-धीरे आगे गावे लगलें. एहीजा से उनका गायकी के शुरुआत भइल. खेसारी के असली नाम शत्रुघ्न कुमार यादव हऽ. उनके खेसारी नाम पड़ला के पीछे वजह उनके खूब बोलल अउरी उनके हाजिरजवाबी बा आ खेसारी अइसन अनाज होला कि ओकर एको दाना खेत में गिर गइल त ऊ पूरा खेत में पसर जाला. खेसारी लाल यादव के साथ भी उहे भइल. ऊ अइलें भोजपुरी में आ अइसन फइललें कि पूरा भोजपुरी इंडस्ट्री में पसर गइलें.\nखेसारी के एल्बम लगातार हिट होखे लागल आ ऊ बिहार में काफी लोकप्रिय हो गइलें. उनके स्टेज शो मिले लागल. साल 2012 में आलोक कुमार एगो फिल्म बनावत रहलें. ऊ खेसारीलाल के साइन कर लेहलें. उनके अपोजिट स्मृति सिन्हा रहली. फिल्म ‘साजन चले ससुराल’ खेसारी के प्रसिद्धि के खूब भुनवलस. फिल्म कई महिना तक सिनेमाघर में लागल रहल अउरी खेसारी अपना पहिलके फिल्म से स्थापित हो गइलें. ओकरा बाद उन कर लगातार7गो फिल्म सफल भइल. खास क के उनके फिल्म ‘जान तेरे नाम’ अउरी ‘नागिन’ उनके बतौर स्टार भोजपुरी में पहचान दिवअलस.\nखेसारी के ‘लौंडा नाच’ दर्शकन के बीच काफी लोकप्रिय बा. उनके एल्बम आ फिल्म में औरत बनके उनकर कइल नृत्य खूब देखल जाला. खेसारी पारंपरिक गायकी त नइखन सिखले लेकिन उनकर खाँटीपन दर्शकन के खूब लुभावेला. ऊ अपना फिल्म में आपन देसी संवाद अदायगी आ भाव-भंगिमा खातिर जानल जालें. उनके प्रशंसक उनके गोविंदा के भोजपुरी अवतार मानेलें. संजोग से, उनकर पहिला फिल्म के नाम भी गोविंदा के सुपरहिट फिल्म ‘साजन चले ससुराल’ ही रहे. खेसारी, जे कबो सीडी कैसेट के किंग रहलें, ऊ सिनेमा दर्शकन के भी दिल के राजा हो गइलें. फिल्म के अच्छा बिजनेस उनके भोजपुरी सिनेमा में स्थापित कर देलस आ ओकरा बाद उनका सामने फिल्मन के लाइन लाग गइल. आवे वाला बरिसन में उ हिट पर हिट फिल्म देहलन आ ई सिलसिला अभियो चलिए रहल बा.\nखेसारी के जोड़ी काजल राघवानी के साथे काफी हिट बा आ ई जोड़ी कई गो सफल फिल्म देले बा. खेसारी लगातार फिल्म कर रहल बाडें. एकाध साल से उनके तनी हटके फिल्म आ रहल बा. जइसे 2018 में ‘संघर्ष’, ‘डमरू’ आ 2019 में ‘भाग खेसारी भाग’ जवन खेल पर आधारित बा. खेसारी 2019 में कलर्स के सुपरहिट शो बिग बॉस में भी शामिल भइलें आ अपना सीधापन से दर्शकन के पसंदीदा बन गइलें.\nखेसारी के भोजपुरिया डिजिटल स्टार भी कहल जाला. जब उनके कवनो गाना डिजिटल प्लेटफार्म पर रिलीज होला त देखते देखते उ व्यूज में मिलियन्स में पहुँच जाला. खेसारी के नाता विवाद से भी जुड़ल रहल बा. उनके हमेशा अश्लील गाना गावे आ फिल्मावे खातिर विरोध झेले के पड़ेला.\nखेसारी के फिल्मोग्राफी के बात कइल जाव त उनके उल्लेखनीय फिल्म में कुछ नाम बा जइसे साजन चले ससुराल 1 और 2, नागिन, दूध का कर्ज, जानेमन, धड़कन, खिलाड़ी, मेहंदी लगा के रखना 1 और 3, हीरो नंबर 1, शोला और शबनम, जिला चंपारण, दबंग सरकार, भाग खेसारी भाग, कूली नंबर 1 आदि. खेसारी एह साल भी अपना फैंस खातिर कई गो फिल्म लेकर आवे वाला बाड़न बाकिर, उनके गाना त हमेशा रिलीज होते रहेला. बाप जी, बबुआ बवाली, बलमुआ कइसे तेजब, हेराफेरी, जानम2उनके हाल में रिलीज होखे वाला फिल्म बाड़ी सन.\nखेसारी लाल यादव के जन्मदिन पर उनके शुभकामना!\n(लेखक मनोज भावुक भोजपुरी सिनेमा के जानकार हैं.)\nBhojpuri khesari lal yadav Pawan singh


नरेन्द्र मौदी – टटका खबर\nभारत से फ्रांस के संबंधन के नया रफ्तार देबे के जरूरत बतवलें इमैनुएल मैक्रों\nनयी दिल्ली, 10 मार्च (वार्ता). भारत से फ्रांस के संबंधन का साथही सामरिक साझेदारी के ‘नया रफ्तार’ देबे के जरूरत रेघरियवलें भारत के यात्रा पर आइल फ्रांस के राष्ट्रपति इमैनुएल मैक्रों. आजु एहिजा प्रधानमंत्री नरेन्द्र मोदी का साथे शिष्टमंडल स्तर के वार्ता का फ्रांस के राष्ट्रपति इमैनुएल मैक्रों कहले कि – दुनु देशन के बीच


भोजपुरी विशेष - ई गारी प्रेम पियारी जी ! , Bhojpuri special gali on the occasion of marriage is symbol of affection in Bhojpuri region – News18 हिंदी\nभोजपुरी इलाका के शादी बिआह में हास परिहास के परंपरा में गारी भी ह.\nभोजपुरी के जोड़े वाली मधुरता नियर ही भोजपुरिया इलाका में रश्म रेवाज भी जोड़े वाला आ प्रेम से परिपूर्ण बाने स. बिआह के समय जब दुल्हा आ दुल्हा के रिश्तेदार खाए जाला लो त मंडप जवना के मांडो कहल जाला उहां कन्या पक्ष के औरत लोग गारी गावेला. रामचरित मानस में भी इ परंपरा के उदारहण मिलेला.\nLast Updated : December 04, 2020, 15:06 IST\nमाड़ो में दुलहा का संगें पंगत में बइठल बरियात. थरिया आ पत्तल में परोसाइल किसिम-किसिम के व्यंजन. बाकिर केहू खाए के नांवें नइखे लेत.\n'का बात बा, भाई साहेब! रउआ सभ भोजन काहें नइखीं करत?'\n'भोजन का कइल जाउ, खाक, जब गारी गवाते नइखे!'\n'गारी-वारी का गवाउ! ई त प्रेमभाव पर रुचिरा, बाकिर रउआ सभ अब ले किछु छोड़ले बानीं, जे-सांझहीं से थुक्का-फजीहत-'\nसांच सोगहगे सोझा आ जात बा. दरअसल बरतिहा लोग दारू पी-पीके खूब ऊधम मचवले रहे आ लरिकीवालन का संगें बहुते बदतमीज़ी कइले रहे. ई त ओह लोग के बड़प्पन रहे, जे मए अनेति बरदास करत अइलन. दहेजो के लेके तू-तू-मैं-मैं भइल रहे.आखिरकार समधी के अपना गलती के भान भइल आ ऊ हाथ जोड़िके माफी मंगलन. तब जाके ममिला रफा-दफा भइल.तुरुंते इशारा होत कहीं कि ढोलत प थाप परते नारी-सुर फूटि परल-\nदाल-भात, मैदा के रोटी\nपरवल के तरकारी जी,\nजेवहिं बइठेले किसन कन्हैया\nदेत सखिन सब गारी जी,\nतोहरा के गारी,तोहरा माई के गारी\nनंद बाबाजी के गारी जी!\nभगवान किसुन जी के प्रसंग\nमेहरारू लोग किसुन जी के प्रसंग से शुरुआत कइले बा गारी गावे के. उन्हुका के आउर उन्हुका माई-बाप के खूब गारी दियाइल रहे ससुरारी में, बाकिर ऊ त पटुका पसारिके लेले रहलन आ कहलहूं रहलन कि ई गारी कनिया पच्छ का ओरि से मिलल नेह-छोह के थाती ह-\nदीं ना सखी सब हमरा के गारी\nहम लेबों पटुका पसारी जी,\nअइसन गारी के गारी न कहियो\nई गारी प्रेम पियारी जी!\nये भी रुचेगा :भोजपुरी में पढ़ें - तीसिया के तेलवा करहिया जरे रे ननदी..\nखाली अतने ना,ससुरारी से वापिस लवटिके कन्हैया माता जसोदा से सासु आउर ससुरारी के बड़ाई के अइसन पुल बन्हलन कि माई के अचंभा होखे लागल. ऊ बेटा के पलली-पोसली,बाकिर आजु ले ऊ कबो उन्हुकर तारीफ ना कइलन आ एके रात ससुरारी में रहला का बाद सासु के अइसन बड़ाई!\nनवहिं मास क्रिस्न एही कोखी रहले\nकबहूं ना कइले बड़ाई जी,\nएकहिं रात क्रिस्न गइले ससुरारी\nसासु के अतना बड़ाई जी!\nससुरारी खातिर अनन्य अनुराग के अइसने झलक संस्कृत काव्यो में लउकेला-\nअसारे खर्तु संसारे सारं श्वसुर मंदिरम्\nक्षीराब्धौ हरिश्शते हरिश्शते हिमालये.\nजेंवत देहिं मधुर धुनि गारी\nगारी गावे के ई परंपरा कवनो नया ना ह. जनकपुर के मेहरारुओ अजोधा के मरद-मेहरारू के नांव ले-लेके राम-सीता के बियाह में जमिके गारी देले रहली.गोसाईं तुलसी बाबा लिखले बाड़न-\nछव रस रुचिर बिंजन बहु जाती\nएक-एक रस अनगिन भांती.\nजेंवत देहिं मधुर धुनि गारी,\nले-ले नाम पुरुष अरु नारी.\nगोसाईं जी कई जगहा प गारी देबेवाला प्रसंग के सरस चित्र उकेरले बाड़न.\n'समय सुहावनि गारि बिराजा' पांतियो में ई मुखर भइल बा. राम-क्रिस्न के पौराणिक बात के चरचा करत गारी गावेवाली कनिया पच्छ के औरत दुलहा का संगहीं उन्हुका परिवार के, एक-एक कऽके तमाम बरियतिहा लोग के नांव ले-लेके गारी गावत बाड़ी.मवेशियनो के मार्फत माहौल के रसगर बनावल जात बा-\nअब कहवां के गइया चरन आवे\nअब कहवां के उमड़ल सांड़?\nगगरिया घीव ढरके-\nअब गइया के बन्हबों बबूर गांछी\nअब सांड़वा के देबों टिटकारि\nकिसिम-किसिम के गारी\nअलगा-अलगा रसम में गवाएवाली गारियो, किसिम-किसिम के होली स. लरिकन के जनम के मोका प सोहर आउर झूमर में गवाएवाली गारी. छठियार में जनमतुआ के माई-बाप, ननिआउर खातिर गवाएवाली गारी. तिलक में वर पच्छ का ओरि से कनिया पच्छ के दिहल जाए वाली गारी.\nबियाह का दिने दुआरपूजा,गुरहत्थी,कनियादान आउर जेवनार के मोका प गावलजाएवाली गारी. किसिम-किसिम के मजेदार गारी.गारी आ गारी.\nमाड़ो से जेवनार ले\nदुलहा जइसहीं माड़ो में बइठत बा,चुहलबाजी करत लरिकी-मेहरारू ओकरा के गारी के बौछार से सराबोर कऽ देत बाड़ी स.वर के अंग-प्रत्यंग के अधूरा बतावत ओकरा माई-बहिन के संबंध पनवाड़ी,हज्जाम, माली, धोबी, मोची से जोड़ल जाला-\nमुंह तोरे देखों रे वर, पनवो नाहीं,\nमाई तोर पनवरिया-बहू\nसाथ काहें ना लायो रे वर,आजु के रात?\nगोड़ तोरे निरेखों रे वर, पनही नाहीं,\nबहिना तोरी चमरवा-बहू\nसाथ काहें ना लायो रे वर आजु के रात?\nगुरहत्थी के रसम में वर के बड़ भाई कनिया के गहना-गुरिया भेंट करेला.गीतगवनी देह के तमाम कमी-कमजोरी के भसुर का संगें जोड़िके ओकरा के लूल, लंगड़,काना बनावे से बाज ना आवेली स.\nलंगड़ टांग घिसिआवत अइले\nकानी आंख चमकावत अइले\nभवही निरेखत बाड़े\nसेहो हम देखत बानीं.\nअतने ना, भसुर के मुसुकाए, हंसे,बोले आउर ताके पर गीत रचत माई-बहिन के गारी दिहल जाला. जदी ऊ आंखि मींजत होखे, त औरत के कटाक्ष शुरू हो जाला-\nआंख के मिंजलका छोड़ि दे मरदवा,\nतोहरा बहिना के सोरह गो भतार,\nमरदवा, लाज करऽ!\nअगर भसुर के बड़हन मोंछ बा, त ओह मोंछ के उपमा झाड़ू से दिहल जाई,जवन ओठ से जइसे बेतरतीब बन्हाइल बा-\nमोंछ देखीं ए लोगे भसुर के,\nजइसे बान्हल बा कूंची बेलुर के!\nजेवनार के घरी के गीतन के त का कहे के!\nबीछि-बीछिके गारी गवाला.एक से बढ़िके एक धराऊं गारी. श्लील आ अश्लील के कवनो भेद ना. सवालो-जवाब खूब होला एह गीतन में.\nकेकरा आंगन में जेवनार बनल बा आ के\nभोज खाए आ पहुंचल बा!\nकेकरा अंगना जेवनार बनतु है,\nकवन भड़ुआ जेवन आयो\nहाय सियाराम के भजो!\nकिया रउआ जेईं समधी\nपीपरा के पतवा हे\nकिया रे हारींले आपन बहिना\nप्यार लुटावे के नायाब तरीका\nका समां बन्हाइल रहेला ओह घरी!गारी गावेवाली एकसुरिए गारी देत जाली स आ सुननिहार मंत्रमुग्ध भाव से सुनत जालन.\nसंगें-संगें अपना अउर हीत-नात के नांव बतावत जालन, जवना से कि उहो लोग ऊ प्रसाद पावे से वंचित ना रहि जासु. तबे नू जब किसन कन्हैया जब ससुरारी से लवटिके गीत गवनिहारिन के चरचा करत बाड़न, त उन्हुकर महतारी अशीषत अभिभूत होके कहत बाड़ी-\nजुग-जुग बाढ़ो क्रिस्न तहरी ससुरारी\nनित आवहु, नित जावहु जी!\nअइसना माहौल में, जहवां आपन-पराया के कवनो भेद नइखे, बेटो-बेटी, महतारी-बाप- सभे मौजूद बा, हितई-नतई के मए हुजूम उमड़ल बा,गीत गवनीलोग बिना कवन अहस के गीत गावत गरिया रहल बा. दुलहा, समधी, समधिन के गारी. बरियतिहा लोगन के गारी.नाऊ-कंहारन के गारी. नचनिया-बजनियन के गारी. गारी गावे वालिन के गारी सुनेवालन का ओरि से नेगो देबे के परिपाटी बा. कतहीं-कतहीं त गारी गावे के बेवसायो होला. रउआ मुंह मांगल रकम देके बोलवनीं आ ऊ मेहरारुन के मंडली ढोलक वगैरह लेके गारी गावे खातिर हाजिर!गारी सुनीं, मन में गुनींआ समुझि-समुझिके अरथ लगाईं. दरअसल एकरा के गारी कहां मानल जाला! ई त बेइंतिहा प्यार लुटावे के नायाब तरीका ह. इहवां नेह-छोह लुटावल जा रहल बा. रउओं मन भर लूटीं!\nTags: Article in Bhojpuri, Bhojpuri special\nFIRST PUBLISHED : December 04, 2020, 14:59 IST


दाग का सेट पर होली – Anjoria\nअप्रैल 7, 2010 दाग, निरहुआ, रामाकान्त प्रसाद\nलागल रहऽ ए राजाजी आ दिवाना जइसन सफल भोजपुरी फिल्मन के निर्माता रामाकान्त प्रसाद के नयका भोजपुरी फिलिम दाग के शूटिंग पिछला महीना गुजरात में चलत रहे आ ओहि बीच होली पड़ गइल. मौका देख के सेटे पर होली मन गइल आ का निर्माता, का निर्देशक, कलाकारम टेकनीशियन, सभे एह होली के जम के आनन्द लिहल.\nहोली के मस्ती अइसन रहल कि बाद में लोग इहे कहत सुनाइल कि अपना घर के कमी ना खलल.\nनिर्माता रामाकान्त प्रसाद एह फिलिम से बतौर निर्देशक आपन पारी के शुरुआत कर रहल बाड़न आ फिल्म के शूटिंग अब पूरा हो चुकल बा आ अब संपादन के काम चल रहल बा. कुमारी माई मूवीज आ आदिशक्ति इन्टरटेनमेंट का बैनर में बनल एह फिल्म के कलाकारन में भोजपुरी सुपर स्टार दिनेशलाल यादव निरहुआ, नेपाली सुपर स्टार विराज भट्ट, स्टार अदाकारा पाखी हेगडे, स्वीटी छाबड़ा, स्वाति वर्मा, संजय पाण्डे, अनिल यादव, महेश राज, पुष्पा वर्मा, बंदना मिश्रा, रत्नेश वर्णवाल आ सीमा पाण्डे के नाम बा कहान संतोष मिश्रा के, गाना विनय बिहारी आ प्यारेलाल यादव के, नृत्य निर्देशन कानू मुखर्जी के, आ संगीत विनय बिहारी के बा. फिल्म के संपादन जीतेन्द्र सिहं जीतू कर रहल बाड़े.


यूक्रेन-एक अन्य परिपेक्ष – Hum Bhojpuria\nयूक्रेन-एक अन्य परिपेक्ष\nहरेन्द्र कुमार पाण्डेय\n3 मार्च, 2022 के बिहार के मुख्यमंत्री के एगो बयान खूब चर्चा में आइल। उ साफतौर पर कहले जे उनका मालूम ना रहल ह कि भारत के हजारो-हजार पढुआ यूक्रेन जइसन देश में पढ़े गइल बाड़न। ए से नितीश कुमार के ईमानदारी त झलकता, साथही ईहो जाहिर होता कि भारत के भाग्य बिधाता लोग ईहाँ के जमीनी हालत से कतना अनभिज्ञ बा। शिक्षा जगत में फइलल अराजकता आ माफियागिरि राजनीति खातिर एगो बड़ा हथियार जइसन उपयोग होत रहल बा।\nखैर ई बिषयान्तर समझ के आगे बढ़ल जाव। अपना देश में चूँकि शिक्षा के बुनियाद अंग्रेजी पद्धति पर आधारित बा हमनी के ना केवल जानकारी के बल्कि सोचे के भी जड़ ब्रिटेन आ अमेरिका जइसन बा। भारत के अखबार आ टी.वी. पश्चिम के कब्जा में बा जवना कारण हमनी के सोच आ समझ ओकरे विचार से अवगत बा। रूस-यूक्रेन युद्ध के पीछे के इतिहास जानल जरूरी बा। द्वितीय विश्वयुद्ध में रूस विजेता के तरह उभरल आ सबके मालूम बा कि दुनिया के राजनीतिक ध्रुवीकरण भइल। पूर्वी यूरोप पर रूस के आधिपत्त्य हो गईल- इहाँ तक कि जर्मनी के दू हिस्सा हो गइल। 1953 में स्टालीन के मृत्यु के बाद खुरस्चेव के शासनकाल में रूस तेजी से औद्योगीकरण के ओर बढ़ल आ साथ-साथ ओकरा क्षमता में भी वृद्धि भइल। लेकिन 80 के दशक में उदारीकरण के बयार के साथ ही वैश्वीक बाजार के आँधी में सोवियत पिछड़ गइल। अन्ततोगत्त्वा, सोवियत संघ 15 देश में विभक्त हो गइल---रूस, यूक्रेन, जौर्जिया, बेलारूस, उजबेकिस्तान, अर्मेनिया, अजेरबिजान, कजारिस्तान, कैरिस्तान, माल्डोवा, तुर्केनि, तुर्कमेनिस्तान, ताजिकिस्तम आ लाटिवा। इहाँ जानल जरूरी बा जे रूस एशिया आ यूरोप दुनो महादेश में फइलल बा लेकिन ओकर आत्मा यूरोप में ही बसेला। आ इहे कारण बा कि रूस के दुश्मनी यूरोपीय देशन से हमेशा रहल बा।\nअब एक नजर यूक्रेन के स्थिति पर डाल लीहल जाव। द्वितीय विश्वयुद्ध के बाद 19 मार्च, 1918 में यूक्रेनियन कांग्रेस आ सोवियत रूसी सोवियत के बीच समझौता भइल। एकरे बाद यूक्रेन हो गइल यूक्रेनियम सोवियत गणतन्त्र। रूस आ यूक्रेन मिलके सोवियत संघ गणराज्य के स्थापना कइले रहे। संक्षेप में यूक्रेन सामाजिक आ राजनैतिक रूप से रूस के नजदीक रहल बा। सोवियत संघ के विघटन के बाद भी दूनो में संबंध में खास गिरावट ना देखल गइल रहे। तब बर्तमान युद्ध के कारण का बा?\nदिसम्बर, 2013 में अमेरिका के दूनो मुख्य राजनीतिक दल के सदस्य जॉन मैकॉन (रिपब्लिक पार्टी) आ क्राईस मर्फी (डेमोक्रेटिक पार्टी) यूक्रेन में आइल रहस। भीड़ के संबोधित करे के क्रम में वो सब के बक्तव्य रहे—यूक्रेन यूरोप के बेहतर बना सकता आ यूरोप यूक्रेन के। यूक्रेन के आपन बेहतर भविष्य खातिर यूक्रेन स्वाधीन आ स्वतंत्र बा। हमनी एजा ई बतावे चाहत बानी कि अमेरिका यूक्रेन के पक्ष में बा।\nएही बीच यूरोपियन यूनियन के स्थापना भइल आ समस्त यूरोप में एक मुद्रा “यूरो“ के चलन शुरू हो गइल। बतावे के जरूरत नइखे कि विश्व व्यापार अमेरिकन डॉलर आ यूरोपियन यूरो से ही चलेला। आर्थिक वैश्वीकरण के बाजार यूक्रेन के प्रभावित कइलस। लेकिन नवम्बर में यूक्रेन के जनता भी दू भाग में बँट गइल। एक त नया हवा के पक्ष में जहाँ सबकुछ चकाचौंध करत रहे जेकरा के आधुनिक तकनीक इंटरनेट, मोबाईल हवा देत रहे। दोसर जवना के जड़ सोवियत समाजतंत्र में रहे। नतिजन सोच त बदल गइल लेकिन यूक्रेन के आधारभूत ढाँचा रसियन रह गइल। इहाँ तक कि यूक्रेन अपना परमाणु संयंत्र जवन चर्नोबाइल में बा खातिर नाभिकीय इंधन रूस से ही लेला।\nयूक्रेन से रूस के संबंध खुला तौर पर सामने आइल जब रूस क्रिमीया राज्य के अपना में मिला लीहलस आ पश्चिमी प्रभाव में यूक्रेन, नाटो के सदस्यता के ओर बढ़े लागल। अमेरिका कवनो ना कवनो बहाना से यूक्रेन के फंड देबे लागल।\nफरवरी 2012 में पुतीन के राष्ट्रपति पद संभलला के बाद रूस भी अपना पुराना गौरव प्राप्त करे के दिशा में पुरजोर कोशिश करे लागल। यूक्रेन जवन सोवियत संघ के प्रमुख हिस्सा रहे ओकरा के अमेरिकन ब्लॉक में जात उ कइसे सहे। एकरा के घेरे खातिर उ आपन तैयारी बहुत दिन से करे लागल रहे। लेकिन पश्चिमी मिडिया ओह चीज के प्रचार ना कइल। इहाँ तक कि जब रूस अपना सेना में यूक्रेन के तीनों ओर से घेराबंदी करत रहे त अमेरिका का ओकर पिछलग्गू यूरोपीय देश यूक्रेन के पीठ थपथपावत रहे।\nइहाँ हम प्रसंग से बाहर आवेके अनुमति ले तानी। इंटरनेट का युग में एगो धारण जन्मल बा कि हम सब जानतानी। आ हमरा जानकारी के अलावा बाहर कुछ होईए ना सके। अमेरिका एह सोच आ समझ के पुरोधा बा। कुछे दिन पहिले अफगानिस्तान में जवन घटल ओकरा से कवनो शिक्षा ना मिलल। टी.वी. में रोज दिखावल जाय जे तालिबानी विद्रोही के काबुल आवे में कम-से-कम 40 दिन लागी। लेकिन एक हफ्ता के अंदर ही तालिबन काबुल पर दखल कर लिहलस।\nठीक एही तरह पश्चिमी दुनिया आराम से रहे रूस गीदड़ भड़की देता। ओकरा युद्ध करे लायक सामर्थ नइखे। ओने रूस आपन सेना बेलारूस होके यूक्रेन में ढूकावे लागल। यूक्रेन के राष्ट्रपति सबका से गुहार लगावे लगलन। अब सब लोग रूस से ओके बचावे मे ब्रिटेन, फ्रान्स, अमेरिका जइसन देश फुफकारे लगलन। रूस से व्यापार बंद करे के एक पर एक घोषणा होखे लागल। सभे चिल्लात रहल जे रूस से लड़ाई मे हमनी यूक्रेन के साथ बानी लेकिन केहू लड़े ना आइल।\nलड़ाई बंद करे के एके गो शर्त पुतिन बतवले-यूक्रेन आ पश्चिमी देश ई शर्त मानलेव कि उ नाटो के सदस्य ना बनी। नाटो माने नॉर्थ अटलांटिक ट्रिटी अर्गरनाइजेसन जवना में अमेरिका सहित यूरोप के करीब-करीब सब देश बा। एकर, महत्वपूर्ण उद्देश्य बा जे कवनो सदस्य देश पर आक्रमण पूरा नाटो बिरादरी पर आक्रमण समझल जाई। अब एही बात के बहाना के तरह इस्तेमाल करत अमेरिका कहता यूक्रेन चूँकि नाटो के सदस्य नइखे ओकरा खातिर हमनी का लड़ ना सकीला। लेकिन युद्ध के सामान के आपूर्ति करब। पूरा प्रदर्शन के सुयोग आ गइल बा। खैर ई सूजोग रूस के पक्ष में भी ओतने बा। लड़ाई अभी चल रहल बा।\nअब थोड़ा यूक्रेन के भौगोलिक स्थिति भी देख लिहल जाव। पूर्वी यूरोप में रूस का बाद यूक्रेन के क्षेत्रफल सबसे ज्यादा बा 6,03,623 वर्ग किलोमीटर। अधिकांश जमीन कृषि योग्य बा जवना से ई दुनिया में सबसे अधिक अनाज निर्यात करेवाला देसन में शामिल बा। यूक्रेन में प्राकृतिक संसाधन के भी प्रचुरता बा जेमे लिथियम आ प्राकृतिक गैस जइसन महत्त्वपूर्ण खनिज बा। एकरा पश्चिम में पोलैंड, स्लोवाकिया, उत्तर में बेलारूस, दक्षिण में रोमानिया आ पूर्व में रूस बा। पश्चिम छोड़ के तीन ओर से ई रूस का बंलारूस से घिरल बा।\nयूक्रेन के अर्थव्यवस्था कृषि पर आधारित बा। लेकिन कंट्रोल सरकारी कंट्रोल वाला पुरान व्यवस्था से बाहर निकलल ओकरा खातिर कठिन रहल बा। दु शब्द में कहल जाव त यूक्रेन के एक श्रेणी आज भी पुराना सरकारी नियंत्रण वाला व्यवस्था के पक्षपाती बा। आ ई एगो बड़हन कारण बा वर्तमान युद्ध के। समाज के एक श्रेणी आधुनिकीकरण के पक्ष में बा जबकि एक पक्ष पुराना सिस्टम के पक्ष बा। 2000 साल से यूक्रेनियन सरकार आधुनिकीकरण के पक्ष में रहल बा। 2012 में राष्ट्रपति विक्टर यानूकोव यूरोपियन यूनियन से जुड़े वाला समझौता कइले ओकरे बाद रूस आवे वाला दिन में आपन नुकसान के अंदाज लगावे लागल। काहे कि रूस के मुख्य व्यापार के हिस्सेदार यूक्रेन ही रहे।\nअब पुराना विचार वाला के सरकार विद्रोही बतावे लागल जबकि रूस ओह ग्रुप के समर्थन करे लागल। ई ग्रुप द्वारा एगो आंदोलन चले लागल जवना के “यूरोमयदान” कहल जाला। संक्षेप में वर्तमान युद्ध के पृष्टभूमि सन 2000 से तैयार होखे लागल रहे। अब जबकि अमेरिकन बर्चस्व के कमजोरी जग जाहिर होखे लागल बा रूस आपन पुराना बर्चस्व हासिल करबे करी। यूक्रेन के युद्ध कवनो आखिरी युद्ध नइखे। ई त शुरूआत बा। भारत खातिर ई बड़का संदेश बा। इहाँ त पहिलहीं से समाज बंटल बा। एकर सुयोग लेवे खातिर कब के मोहरा बन जाई समझल मुश्किल बा। बर्तमान सरकार अपना पुरान गुट निरपेक्ष वाला नीति के अनुशरण कर रहल बा जवना के चिरशत्रु पाकिस्तान भी सराहना कर रहल बा। स्थिति भयंकर बा। ई लड़ाई उन्नत देसन के अंदर उपजत असुरक्षा के भाव बा। अपना के ऊपर रखे खातिर उ सब कुछ भी करे खातिर तैयार बारन। आज के तारीख मे जबकि ज्ञान पर सबकर अधिकार भइल जाता, उन्नत देसन के कमाई के रास्ता कम भइल जाता। हथियार के बिक्री ओ सबके कमाई के मुख्य स्रोत बा। लड़ाई हथियार बाजार के असल प्रदर्शनी बा। त उक्रेन आ रूस के बीच चले वाला लड़ाई के पीछे उहे मकसद बा। भारत जइसन देसन खातिर ई बहुत बड़ा शिक्षा बा। हमनी का जात धर्म से ऊपर उठ के राष्ट्र खातिर सोचे के समय आ गइल बा। उक्रेन मे मेडिकल पढे खातिर आपन लड़ीकन के ना भेजे के पड़े ओह दिशा मे सोचे के चाही।\n« रूस-युक्रेन युद्ध माने बरबादी के मंजररूस-यूक्रेन युद्ध »


विनय आनन्द मोनालिसा के जोड़ी तुलसी बिन सून अँगनवा में – Anjoria\nविनय आनन्द मोनालिसा के जोड़ी तुलसी बिन सून अँगनवा में\nविनय आनन्द आ मोनालिसा के जोड़ी एक बेर फेर अंजली फिल्म्स इंटरटेनमेंट का बैनर में आर बी शर्मा के बनावल फिल्म तुलसी बिन सूना अँगनवा में धमाल मचावे आ रहल बा. फिल्म के शूटिंग पनवेल आ मुंबई के दोसरा लोकेशनन पर पूरा कर लिहल गइल बा.\nफिल्म के निर्देशक हउवे शैलेश श्रीवास्तव, संगीतकार प्रेम जी लता जी, गीतकार अशोक कुमार दीप, लेखक सुशील योगी आ परवेज आलम, कैमरा मैन जयंतो घोष, नृत्य निर्देशक अशोक मयंक, ज्ञान सिंह, एक्शन मास्टर रमाकांत मिश्रा, संपादक नकुल प्रसाद, कार्यकारी निर्माता जफर खान आ सहनिर्मात्री शबनम शेख हवे लोग.\nफिल्म के सितारन में विनय आनन्द, मोनालिसा, एस एम जहीर, मेहनाज श्राफ, सुनील पाल, समीर शेख, सीमा सिंह, राजन मोदी, जफर खान, पुर्णिला राय चौधरी वगैरह शामिल बाड़े. फिल्म के पोस्ट प्रोडक्शन के काम जोर शोर से चल रहल बा.\n2 thought on “विनय आनन्द मोनालिसा के जोड़ी तुलसी बिन सून अँगनवा में”\nvinay bhaiya me chahta hu aap eak achi si mukaam hasil kijiye or aap karenge . anand dev\nsuper hittttttttttttttttttttt ha ye film\nLeaveaReply to anand dev\tCancel reply


पश्चिम चंपारण के ठकराहा इलाका में दहेज ला हत्या करे के आरोप – टटका खबर\nपुलिस मीडिया के बतवलसि कि यूपी के कुशीनगर जिला के सेवरही इलाका के दुलमापट्टी गांव के एगो लइकी के निकाह दू बरीस पहिले गदियानी टोला में भइल रहल. निकाह का बादे से ससुराल वाले दहेज ला परेशान कइल शुरु क दीहलें आ आखिरकार ओकरा के काल्हुकि रात किरासन तेल डालके जरा देबे के आरोप लगवले बाड़ें ओकर नइहर वाले. ऐग में झउउसल एह औरत के बाद में इलाज का दौरान मौत हो गउवे.\nTags: कुशीनगर, ठकराहा, पश्चिम चंपारण


Download देखिये भोजपुरी का सबसे धमाकेदार Dj गीत - भतार डाल के हिला दिया - Daal Ke Hilawe Da | Mp4 3GP HD Download\nदेखिये भोजपुरी का सबसे धमाकेदार Dj गीत - भतार डाल के हिला दिया - Daal Ke Hilawe Da\nदेखिये भोजपुरी का सबसे धमाकेदार Dj गीत - भतार डाल के हिला दिया - Daal Ke Hilawe Da Video Download.Full Video Duration is 03:32 . From Category Bhojpuri Videos 2021 , Mp4 Full Hd Video 1080p 720p Formats Available For Download.\nTitle: देखिये भोजपुरी का सबसे धमाकेदार Dj गीत - भतार डाल के हिला दिया - Daal Ke Hilawe Da Mp4 3GP HD Download\nDate : 2021-03-29 01:28:59 pm\nTags: देखिये भोजपुरी का सबसे धमाकेदार Dj गीत - भतार डाल के हिला दिया - Daal Ke Hilawe Da, Bhojpuri Hit Songs,Bhojpuriwave,Bhojpuri LookGeet,Bhojpuri Songs,Bhojiwood,Apan Bhojpuri,Hamar Bhojpuriya,Hamar Bhojpuri,देखिये भोजपुरी का सबसे धमाकेदार Dj गीत,भतार डाल के हिला दिया,कुंवारे लोगो के लिए स्पेशल विडियो,देखिये भोजपुरी का सबसे धमाकेदार Dj गीत - भतार डाल के हिला दिया - कुंवारे लोगो के लिए स्पेशल विडियो,Wasar Gail Fati Ho,Bhuvar Lal Yadav,Shubha Mishra,BHOJPURI SONG,bhojpuri song\nDisclamer: The files here are hosted on Youtube.com, not on the https://files.mp3ko.com server and we do not upload them on our server. If you think this is an illegal file, please report it to Youtube with the video id bSK7a-Mh16k


भोजपुरी लघुकथा : मन्थरा (गणेश जी बागी) - Open Books Online\nभोजपुरी लघुकथा : मन्थरा (गणेश जी बागी)\nPosted by Er. Ganesh Jee "Bagi" on December 3, 2013 at 1:46pm in भोजपुरी साहित्य\nBack to भोजपुरी साहित्य Discussions\nगवना के एक साल बाद गोदी मे चान नियन बेटी लेके रूपा पहिला हाली नईहर आइल बाड़ी, घर मे तेवहार जइसन माहौल बा, अँगना मे घर के सभे लोग उनुका के घेर के ससुरा के हाल चाल पुछ्त बा |\n"माई हम उहा बहुते खुस बानी, तोहार दमाद राजन हीरा बाड़न, उहा के हमेसा हमार धीयान रखेलन, हमार सास नियन सास भगवान सबका के देसु, उनुकर बेवहार एकदमे पानी लेखा बा, दूनो ननद, भौजाई ना बलुक बड़ बहिन लेखा मानेलिसन |"\n"आ तोर जेठ जेठानी कईसन बा रूपा ?" माई खुस होके पुछली |\n"जेठ आ जेठानी दूनो जना बहुते निक बा माई, ना लागे कि हम ससुरा मे बानी, एगो छोट बहिन नियन मान देवेले उ लोग | दूनो भाई राम लछुमन जईसे रहेलन, उनुकर दुगो बेटा आ दुगो बेटी बाड़ी, दिनभर चाची-चाची कईले रहेलनसन, बड़की बेटी त इंटर के एह साल परीक्षो दीही |"\nमाई लमहर सास खीच के होंकारी परsली ।\n"एगो बात जानत बाडू माई ! ससुर जी के गुजरला के बाद पूरा परिवार के ज़िम्मेवारी जेठ जी उठवले बाड़न, आपन छोटी चुकी नोकरी से केहु तारे राजन के पढ़ा लिखा के अफ़सर बना दिहले, साचो ऐइसन आदमी लाख दू लाख मे एगो होलन |"\nरूपा के बात सुन नइहर के सभे लोग गदगद हो गइल |\n"रूपा उ सब त निके बा बाकिर एगो बात हमार मान" माई धीरे से कहली |\n"तू राजन से कहि के केहु तरे अलगा हो जो |"\n"ई का कहत बाड़ू माई ?"\n"हम ठीके कहत बानी, अब तोहरो एगो बेटी बिया, ओकरो बारे में तोहरा सोचे के चाही, कुछ दिन मे तोर जेठ के बेटी के बियाह-शादी करे के पड़ी आ कुल खर्चा ......"\n"छी: माई, तू ऐइसन सोचत बाड़ू ! हमार जेठ त देवता ...."\n"त देवता के मन्दिरे मे रहे दे बुचिया" रूपा के बात बिचे मे काट माई बोल पड़ली |\nगवना : दुरागमन, चान : चाँद, नईहर : मायके/पीहर, लमहर : लम्बी, होंकारी पारना : हुम की आवाज निकालना, गुजरना :: देहांत/मृत्यु, जेठ : ज्येष्ठ / पति का बड़ा भाई,\nपिछला पोस्ट ==> भोजपुरी गीत : शाबास बबुआ\nPermalink Reply by विजय मिश्र on December 3, 2013 at 2:44pm\nबागीजी , सुंदर लिखनी , सोच के छुदरपन आ आपन के चिन्ता , माई खातीर सोचल जाइजे ह , माई जे बारी .\nअब तइकी बात के उलट दीं ,बड़का भाई अफसर आ रूपा के साईं कवनो छोट पद पर करमचारी होखते तब इहे माई के सीख का होइत ? इहे ह माई के सोंच के संसार ,संतान से ऊपर केहू के ना राखेलीन स | माई-बेटी के संवाद ह ,एसे "मन्थरा " नाव हमरा ना जँचल बाकी बात बढियाँ से रखाईल बा |\nमुख्य प्रबंधकPermalink Reply by Er. Ganesh Jee "Bagi" on December 3, 2013 at 4:10pm\nराउर विचार के सुआगत बा आदरणीय विजय भाई जी, जब आदमी एकोरिया सोचे लागेला त बुद्धि भ्रष्ट हो जाला, लघुकथा रउआ पसंद कईनी निक लागल, बहुते आभार, शीर्षक प एतने कहब कि "मन्थरा" एगो बिम्ब बा जेकर परयोग हमनी क बहुतायत में करिलाजा, औरते न मरदानो खातिर परयोग होला, जइसे ....काहो फलाना, ढेर बsनबs मन्थरा |\nखैर जदि दोसर कवनो शीर्षक रउरा धियान में आवत होखे त कहब, शीर्षक बदले प विचार कईल जा सकत बा |\nPermalink Reply by Shyam Narain Verma on December 3, 2013 at 5:31pm\nसुन्दर लघुकथा हेतु बधाई..................\nमुख्य प्रबंधकPermalink Reply by Er. Ganesh Jee "Bagi" on December 4, 2013 at 9:37am\nPermalink Reply by विजय मिश्र on December 4, 2013 at 10:52am\nजे 'मन्थरा ' बहुब्रिही रूप में बा ,जौनकी ए भाषा में सही में बहुत बोलल जाला त सार्थक ह | धन्यवाद बागीजी |\nसदस्य टीम प्रबंधनPermalink Reply by Saurabh Pandey on December 4, 2013 at 11:44pm\nगनेस भाई, लघु-काथा पढ़नी हम.\nईहो एगो रूपे ह, एही समाज के ! घर के बड़ लोग सचेत ना रहल त आन गाँव के कमतर बिचार एही तरी आपन पैठ बनावे लागेला. आ अक्सरहा कवनो हँसत-खेलत घर के मसान बना के ध देला. एही से गाँव-जवार में तब एगो मान्यता प्रचलित रहे जे कवनो बहु-बहुरिया के शुरुआतिये में हाली-हाली नइहर नत भेजल जाओ. तब बहुरियनो के उमिर काँचे होत रहे. आज के बहु-बहुरिया आतना काँच उमिर के नइखी स आवत. बाकि अपना संतान के खुस देखे के अहस कवनो माई के कतना निर्घिन सोच से भर सकेले एकर नीमन उदाहरण दे रहल बिया ई लघु-काथा.\nघर-परिवार, गाँव-समाज के एगो जानल-बूझल तथ्य जतना सादगी से प्रस्तुत भइल बा, ओह खातिर गनेस भाई, तहरा निकहा बधाई.\nलघुकाथा सुन्दर भइल बा.\nमुख्य प्रबंधकPermalink Reply by Er. Ganesh Jee "Bagi" on December 7, 2013 at 5:06pm\nराउर कहनाम एकदमे सही बा, लोगन के सोच में बकलोलई घुस गईल बा, जाने अनजाने आपने संतान के दुसमन बन जात बा लोग,उ कहल बा नु, "रक्षा में हत्या" , रक्षा आ हत्या के बोध ख़तम होत जात बा आ परिणाम इ बा कि परिवार एकाकी होत जात बा । समाज मे हो रहल गतिबिधियन के सामने लावे के प्रयास स्वरुप ई लघुकथा जनम लिहलस, राउर आशीर्वाद मिलल ,लिखल सुफल भईल, बहुते आभार आदरणीय सौरभ भईया ।\nPermalink Reply by Meena Pathak on December 20, 2013 at 12:42pm\nएगो बाति कहीं आ० गनेश जी .. इ नईहर के लोग बुचिया के बिगाडेला लोग, साच्चों.... बाकी बड़ा निक लागल राउर इ लघुकथा|\nखूब ढेर के बधाई रउरा खातिर | एगो बतिया अऊर ... बहुते मंथरा बा लोग अबहिन , सच में\nमुख्य प्रबंधकPermalink Reply by Er. Ganesh Jee "Bagi" on March 12, 2014 at 9:57am\nआदरणीया मीना पाठक जी, लेखक जवन देखेला भा महसूस करेला उहे नु लेखनी के माध्यम से निकलेला, कही ना कही, कतहु ना कतहु, कुछो ना कुछो बात त जरुरे बा जे लघुकथा जनम लिहलस, कथा रउआ के पसन् आइल, राउर बहुत बहुत आभार .\nPermalink Reply by मनोज कुमार सिंह 'मयंक' on March 10, 2014 at 8:29am\nआदरणीय गणेश भाई..पहिली बार ई लघुकथा पढली..अउर सरासर दिमाग में उतरि गयल..अपने माटी क सोंधापन लिहले यह रचना क जेतनों तारीफ किह्ल जाय कम बा..भोजपुरी में काम करे क बहुतै जरूरत बा..आउर एम्मे आप लोगन क योगदान..सराहना करे क शब्द नाहीं मिल पावत बाटे|\nमुख्य प्रबंधकPermalink Reply by Er. Ganesh Jee "Bagi" on March 12, 2014 at 9:59am\nआदरणीय मनोज भाई जी, एह परयास पर राउर आशिर्बाद मिलल, बहुते निक लागल, राउर सराहना खातिर बहुते आभार .\nPermalink Reply by Baidyanath Saarthi on March 10, 2014 at 1:45pm\nआदरणीय बागी भईया, गोर लाग तानी ! राउर इ कहानी पढ़े घड़ी, एक दमे अइसन लागे लागल जैसे कि एगो सनेमा देखा तानी ! बहुते बन्हिया आ सुनर लिखले बाड़ा भईया ...! घर दुआर में त , बड़- बुजुर्ग के, सही गियान देवे के चाहीं लेकिन जब ओही लोगिन गलत आ खराब रस्ता दिखावे लागे लन लोग , त का करल जाव ! कहानी के मतलब बहुते साच बा ..अइसन होखबे करेला ...! राउर लेखनी के कर जोड़ प्रणाम एक बार फिरू से ! :)\nअब नहीं- लघुकथा\nसिर्फ़ सन्नाटा है ता-हद्द-ए-नज़र अब मेरी(१०२ )\nमजदूर अपने गाँव के सस्ते नहीं गये -लक्ष्मण धामी 'मुसाफिर'\nरणवीर सिंह 'अनुपम' updated their profile\nगिरधारी सिंह गहलोत 'तुरंत ' commented on गिरधारी सिंह गहलोत 'तुरंत ''s blog post 'तुरंत' के दोहे ईद पर (१०६ )\n"भाई रणवीर सिंह 'अनुपम' जी , इस उत्साहवर्धक प्रतिक्रिया के लिए आभार एवं…"\nरणवीर सिंह 'अनुपम' commented on गिरधारी सिंह गहलोत 'तुरंत ''s blog post 'तुरंत' के दोहे ईद पर (१०६ )\n"बहुत सुंदर दोहे।"\nरणवीर सिंह 'अनुपम' and Ananya Dixit joined Open Books Online\n"//जनाब अमीरुद्दीन खान साहब के अनुसार खामखा रदीफ में ले सकते हैं?// नहीं ले सकते,आपको रदीफ़ बदलना…"\n"//जानना चाहता हूँ कि क्या लफ़्ज़ ख़ामख़ा लेना दुरुस्त है या नहीं अगर दुरुस्त है तो क्या लफ़्ज़…"\n"मुहतरम जनाब समर कबीर साहिब आदाब, ग़ज़ल पर आपकी हाज़िरी और हौसला अफ़ज़ाई के लिये तहे-दिल से…"\nसालिक गणवीर commented on सालिक गणवीर's blog post ग़ज़ल\n"आदरणीय समर कबीर साहब आदाब मेरे ब्लॉग की सारी ग़ज़लों पर आपकी इस्लाह और मार्ग दर्शन मिला है. ये ग़ज़ल…"


पिस्तौल लिहल राज्यपाल से मिले चहुँप गइल एगो लोकगायक – टटका खबर\nचौधरी मंजीत सिंह स्मृति जनसेवा समिति के एह आयजन में पहिला लापरवाही तब लउकल जब सुरक्षा के डी घेरा का भीतर कुर्सी लगावल गइल. पुलिस से एह पर नोकझोंको भइल.\nपुलिस अब सगरी मामिला के जाँच करत बिया.\nTags: आगरा, राज्यपाल, सुरक्षा इंतजाम


विनय आनन्द ‘बेस्ट एचीवमेंट’ अवार्ड पवलें – Anjoria\nविनय आनन्द ‘बेस्ट एचीवमेंट’ अवार्ड पवलें\nसिनेमा भोजपुरी के सुपर स्टार विनय आनंद अबले बहुते अवार्ड्स पा चुकल बाड़ें आ अब ओही में जुड़ गइल एगो अउर अवार्ड. विनय आनंद के उनका फिलिम ‘पागल प्रेमी’ में कइल बेहतरीन अभिनय ला आपकी आवाज प्रेस एण्ड मीडिया उनुका के ‘बेस्ट एचीवमेंट’ अवार्ड से पिछला 21 जून, 2013 के सम्मानित कइलसि. एह मौका पर मौजूद फिल्म, सीरियल, भोजपुरी इण्डस्ट्री आ मीडिया से जुड़ल तमाम लोग उनुका के बधाई दिहलसि. एहमें भोजपुरी सुपर स्टार दिनेश लाल यादव ‘निरहुआ’, पवन सिंह, खेसारीलाल यादव, हैदर काजमी, नूरी शेख (लड़ाई फेम) आ योगेश लखानी शामिल रहलें.\nहैदर काजमी के ‘रियल डायनामिक एक्टर’ के अवार्ड मिलल\nविराट भट्ट स्टारर ‘मैदान-ए-जंग’ मुंबई में रिलीज भइल